Humanitarni bazar Turističke organizacije Pančevo za Olivera i Anu - Radio televizija Pančevo\nHumanitarni bazar Turističke organizacije Pančevo za Olivera i Anu\n22. decembra 2020. 22. decembra 2020. 0292\nHumanitarni bazar na kome se prikupljaju sredstva za malog Olivera i Anu organizovan je ispred Turističke organizacije Pančevo. Kako ističu organizatori ovo je već treći dan da se održava, a u planu je još nekoliko dana.\nDa su ljudi velikog srca svuda oko nas i da su uvek raspoloženi da pomognu onima kojima je pomoć neophodna, “dokaz” je humanitarna akcija koju su organizovali Turistička organizacija Pančevo i Jasmina Petrović. Već treći dan kako se održava ovaj humanitarni bazar namenjen Oliveru i Ani. Mali Oliver je oboleo od spinalne mišićne atrofije, dok je Ana naša sugrađanka kojoj je neophodna pomoć da prohoda.\nOsim što je odaziv bio dobar i mnogi građani su kupili stvari sa bazara, bilo je i Pančevaca koji su doneli svoje proizvode za prodaju. Jasmina Petrović s ponosom ističe da su se javljali ljudi i iz drugih gradova Srbije kako bi bili deo ove humanitarne akcije.\nUkoliko želite da i vi budete deo ovog humanitarnog bazara, svratite do Turističke organizacije Pančevo ili pošaljite sms za Olivera 848 na 3030 i za Anu 253 na 3030.\nSrbija konstruktivan partner Višegradske grupe\nU Južnom Banatu 192 novozaražena korona virusom\nNikoleta Dragaš 3. novembra 2018. 3. novembra 2018.\nDučićevih 30 godina diplomatije


Petkoviću zabranjen ulazak na KiM | Banja Luka 24 sata\nHome Vijesti Petkoviću zabranjen ulazak na KiM\nBEOGRAD – Direktoru Kancelarije Vlade Srbije za Kosovo i Metohiju Petru Petkoviću Priština je rano jutros odbila zahtjev za ulazak na Kosmet, čime je onemogućen da posjeti poplavljena područja u srpskim sredinama i da ugroženim domaćinstvima uruči humanitarnu pomoć.\nPetković je ocijenio da je očigledno da je predizborna kampanja u Prištini počela i prije zakonskog roka i da su Srbi ponovo glavne mete, saopšteno je iz Kancelarije za Kosovo i Metohiju.\n“Postupak albanskih političara govori o tome da im je politički marketing važniji od života i bezbednosti ljudi”, naveo je Petković.\nPrema njegovim riječima, ovakvo ponašanje Prištine pokazuje i da EU nije u stanju da obezbijedi poštovanje postignutih sporazuma, među kojima je i onaj o slobodi kretanja.\n“Ne želimo da na bilo koji način učestvujemo u pojačavanju tenzija u pokrajini, jer se takva atmosfera uvek prelije preko leđa našeg naroda, ali u jedno svi mogu da budu uvereni – niko ne može da nas zaustavi da pomognemo svom narodu”, poručio je Petković.\nOn je naveo da će pomoć države Srbije i Kancelarije Vlade Srbije za Kosovo i Metohiju stići do Srba koji su ugroženi poplavama.


Dva američka bombardera krenula u Južnu Koreju - 20.06.2017, Sputnik Srbija\nDva američka supersonična bombardera B-1B, koji mogu da nose nuklearno oružje, učestvovaće u utorak u vojno-vazdušnim vežbama u Južnoj Koreji, prenosi novinska... 20.06.2017, Sputnik Srbija\n© Flickr / Airman 1st Class Joshua J. Seybert, U.S. Air ForcePripadnici američke avijacije održavaju avion B-1B Lanser, dok iznad njih preleće drugi B-1 na avio-bazi Elsvort u Južnoj Dakoti.\n31 Maj 2017, 22:57\nAgencija dodaje da će na vežbama učestvovati i lovci F-15K južnokorejskog vazduhoplovstva.\n„Dva bombardera B-1B danas su prebačena na Korejsko poluostrvo i učestvovaće u zajedničkim vežbama sa našim lovcima F-15K“, citirala je agencija vojni izvor.\nIzvor je naveo da „prebacivanje strateških bombardera (u Južnu Koreju) pokazuje rešenost SAD da obuzda vojnu pretnju Severne Koreje“.\nAmerički bombarderi, koji izazivaju veliku uznemirenost u Severnoj Koreji, nalaziće se na nebu zajedno sa avionima Južne Koreje nekoliko sati, ističe agencija. Osim toga, oni će sprovesti obuku na poligonu Pilson u provinciji Gangvon.


Burno u Skupštini RS-a: Davor Dragičević za govornicom govorio o ubistvu svog sina – Glas TK – Vaše najdraže novine\nBurno u Skupštini RS-a: Davor Dragičević za govornicom govorio o ubistvu svog sina\nDavor Dragičević, otac 21-godišnjeg banjalučkog mladića Davida, tvrdi da je ima saznanja da je njegov sin “brutalno ubijen” te zatražio da odgovaraju svi koji su umiješani u to “ubistvo”.\nI u današnjem obraćanju parlamentu RS-a, na posebnoj sjednici u Banjoj Luci, optužio je kao saučesnike vrh policije RS-a, predvođen ministrom Draganom Lukačom i direktorom policije Darkom Ćulumom te banjalučko okružno tužilaštvo.\n“Hoću istinu i pravdu, koliko god brutalna bila”, rekao je Davor Dragićević i pozvao poslanike da se izjasne da li smatraju da li je u slučaju smrti njegovog sina u pitanju ubistvo ili samoubistvo i da rok tužilaštvu da se ovaj predmet privede kraju.\nNaveo je da je njegovog sina, 18. marta oko 2.30 sati, u centru Banje Luke na očigled brojnih svjedoka otelo više kriminalaca, koji su taj zločin unaprijed planirali.\nDragičević kaže da su ga potom odveli na jednu ili više zasad nepoznatih lokacija. Po svedočenjima očevidaca, moguće je da je prvo brutalno premlaćen, onesviješćen i odvučen s parkinga Metalske škole u Banjoj Luci.\n“Nije moguće da 15-20 osoba premlaćuje nekog i da o tome nema tragova. Sve dokaze koje smo imali dali smo MUPRS-a, ali su ih oni zloupotrijebili”, ustvrdio je Dragičević u obraćanju parlamentu RS-a.\n“O tome svjedoče teške i brojne povrede, koje su Lukač i Ćulum pokušali sakriti. David Dragičević je brutalno ubijen. Slomljena mu je vilica, izbijeni su mu zubi i nema nijednog dijela tijela gdje nema brutalnog udaranja palicama i šipkama”, rekao je otac ovog mladića.\nDavor Dragičević je, između ostalog, rekao da samo traži istinu o “ubistvu svog sina”, da nije politički angažovan i da ga to ne interesuje.\n← Uhapšen Seid Kuralić, profesor iz Kalesije zbog primanja mita\nU Tešnju podignuta najveća zastava Bosne i Hercegovine →


Sirija: U izraelskom napadu ranjeno 6 ljudi, uništene zgrade\nNaslovnica NAJNOVIJE Svijet Sirija: U izraelskom napadu ranjeno 6 ljudi, uništene zgrade\nU izraelskom vazdušnom udaru na vojne pozicije u centralnoj Siriji rano u subotu, ranjeno je šest vojnika i uništeno nekoliko zgrada, javila je sirijska novinska agencija SANA.\nSANA je citirala neimenovanog vojnog zvaničnika koji je rekao da je u vazdušnom udaru u blizini grada Masjaf, u pokrajini Hama, pogođena vojna akademija poznata pod imenom Računovodstvena škola. Kaže se da su izraelski ratni avioni ispalili rakete ka Siriji iz vazdušnog prostora Libana i da je sirijska vazdušna odbrana oborila neke od raketa.\nSirijska opservatorija za ljudska prava, stacionirana u Britaniji, rekla je da sa u izraelskom udaru pogođena tri cilja i da je ranjeno 17 vojnika. Kaže se da ima i mrtvih, ali nije odmah bilo jasno koliko je poginulih i da li je reč o Irancima ili borcima koje podržava Iran. Kaže se da je ciljana Račiunovodstvena škola, kao i centar za razvoj raketa u selu u blizini Masjafa i obližna vojna baza boraca koje podržava Iran.\nIzraelska vojska obično ne komentariše izveštaje o vazdušnim napadima u susednoj Siriji, iako je nedavno priznala napade na tamošnje iranske ciljeve. Poslednji takav napad, Izrael je priznao krajem marta.\nZa sada, povodom poslednjeg napada, Izrael ništa nije komentarisao.\nIran je blizak saveznik sirijskog predsednika Bašara al Asada i poslao je vojne savetnike, kao i hiljade boraca iz regiona da pomognu njegovim snagama u osmogodišnjem konliktu.\nIzrael smatra Iran najvećom pretnjom i saopštio je da neće tolerisati nikakvo iransko vojno prisustvo na svojim granicama.


Arhiva vesti 10.08.2019 - Naslovi.net\nMilijarder Džefri Epstajn izvršio samoubistvo u zatvorskoj ćeliji\nVesti online 10.08.2019\nDžefri Epstajn, milioner i finansijer optužen za seksualno iskorišćavanje maloletnica ubio se u zatvoru, javlja „ABC Njuz“. Epstajn je optužen za trgovinu ljudima i bio je u zatvoru nakon što je uhapšen 6. jula. On se izjasnio da nije kriv za… »\nKurir: Misteriozno Samoubistvo milijardera pedofila u ćeliji: Dan pre nego je Epstajn nađen mrtav, skinuta oznaka tajnosti sa sudskih dokumenata i otkrivene opasne veze sa američkim moćnicima! Panika zbog male crne knjižice, imao monstruozne planove (video)Kurir: Milijarder pedofil pronađen mrtav u ćeliji: Džefri Epstajn optužen da je organizovao gole masaže i druge bludne radnje sa maloletnicama ubio se u zatvoru! (video)još 14 povezanih\nNovi magazin 10.08.2019\nBivši predsednik Skupštine Zaječara i nekadašnji funkcioner Srpske napredne stranke (SNS) Saša Mirković izručen je jutros Srbiji gde je pravosnažno osuđen na godinu dana zatvora zbog sporne nabavke novogodišnjih paketića, preneli su beogradski… »\nDanas: Mediji: Crna Gora izručila Srbiji Sašu MirkovićaN1 Info: Saša Mirković u Okružnom zatvoru u Beogradu, advokatica kaže - politički progonjoš 14 povezanih\nFudbaleri Rada i Javora ostvarili su prve pobede ove sezone, u četvrtom kolu Super lige Srbije. Rad je sa 1:0 na Banjici, golom Miloša Trifunovića u 85. minutu, pobedio Inđiju. Javor je u Ivanjici sa 3:1 pobedio Mačvu, uz dva gola Nikole Petkovića i… »\nMozzart sport: Vranjanci dobili derbi, Trajal se ne šaliMozzart sport: Stefan Mihajlović prvi strelac Superlige, Jirkin prvenac u Srbiji, Petrović odbranio penal u 86. za kec na Čairujoš 13 povezanih


Schauble najbolji ministar finansija EU-a | Dužnička kriza | Al Jazeera Balkans\nSchauble najbolji ministar finansija EU-a\nŽiri ekonomista je rangirao ministre na osnovu tri kriterija - ekonomskih rezultata, kredibiliteta u očima finansijskih tržišta i političkih sposobnosti.\nSchauble je spojio odanost budžetskoj disciplini s evropskom obavezom ka solidarnostiReuters\nNajbolji ministar finansija 19 najvećih zemalja Evropske unije (EU) ove godine je Nijemac Wolfgang Schauble, ocijenio je londonski Financial Times (FT).\nŽiri je rangirao ministre na osnovu tri kriterija - ekonomskih rezultata, kredibiliteta u očima finansijskih tržišta i političkih sposobnosti.\nSedmeročlani žiri vodećih evropskih ekonomista je već ranije proglasio Schaublea najboljim ministrom finansija za 2010. godinu, a prošle godine ga je na čelu liste smijenio Šveđanin Anders Borg, koji je ove godine drugi.\nNa trećem mjestu našao se poljski ministar finansija Jacek Rostowski, prenosi agencija ČTK.\nList je konstatirao da su političari i vodeći bankari počeli ove godine, pod pritiskom finansijskih tržista, sklapati u smislene cjeline strukture i reforme koje bi trebale omogućiti monetarnoj uniji da preživi.\n"Schauble je više od ostalih ministara formulirao svoju viziju ujedinjenije Evrope", rekao je član žirija i glavni ekonomista italijanske banke Uni Credit Erik Nielsen.\n"On [Schauble] je spojio odanost budžetskoj disciplini s evropskom obavezom ka solidarnosti i uporno se borio kako bi ubijedio skeptične birače o neophodnosti da se stane iza eura", napisao je list.\nVeliki napredak Italijana\nŽiri je napore irskog ministra Michaela Noonana ocijenio petim mjestom (iza Finkinje Jutte Urpilainen), zbog toga što je zemlju, koja je prije dvije godine upala u dužničku krizu, izvukao ponovno na finansijska tržišta i doprinio obnovi njenog rasta.\nNajviše od evropskih zemalja se poboljšala Italija, za deset mjesta i dospjela na osmo mjesto, zaslugom Vittoria Grillija, zahvaljujući kome zemlja nije postala još jedna žrtva dužničke krize.\nNajlošije su pozicionirani ministri finansija Španije (19. mjesto), Mađarske (18) i Grčke (17), ali i Francuske (16), Velike Britanije (15) i Austrije (14).\nEkonomski učinak ministara ekonomisti su ocjenjivali na osnovu rasta privrede, budžetskog bilansa i državnog duga za ovu godinu, zatim sa gledišta oživljavanja privrede, tržišta rada i razvoja duga od krize 2009. godine.\nU politici, žiri je ocjenjivao kvalitet njihovih prijedloga, kako su uspjeli promovirati i njihov ukupni utjecaj.\nPovjerenje tržišta prema ministrima se na listi mjeri na osnovu promjena u ključnim prinosima državnih obveznica u protekloj godini, čija visina pokazuje kako tržišta procjenjuju sposobnost zemlje da otplati dugove.\nSchauble: Uvesti funkciju komesara za valutu\nWolfgangu Schaubleu nagrade Karla Velikoga


Sarajevo /Građani Marijin Dvora ne daju uništavanje stabala / Radio Sarajevo\nFoto: Radiosarajevo.ba/Protesti građana\nSarajevo / Građani Marijin Dvora ne daju uništavanje stabala\n12. 07. 2018. u 17:32:00 V. A. Z.\nZelena površina ukrašena stablima i dječijim igralištem, koja se nalazi između zgrada u ulici Franca Lehara u Sarajevu, uskoro bi mogla biti tek uspomena.\nPo Regulacionom planu Grada Sarajeva, naime, ovaj bi prostor trebao biti pretvoren u podzemnu garažu. Zbog toga su u Sarajevu danas organizirani protesti građana koji se protive narušavanju dosadašnjeg izgleda parka.\nTim povodom, u parku su se danas okupili građani i neki od zastupnika u Općini Centar, kako bi potpisali peticiju kojom zahtijevaju zaustavljanje procesa i utvrđivanje prijedloga izmjena, odnosno donošenje razumnog rješenja i očuvanje zelene površine.\nMnoga od ovih stabala građani su sačuvali i tokom rata, ne dozvolivši da se pretvore u drva za potreban ogrijev. Oni sada predlažu alternativna rješenja za parking, te zahtijevaju da se stabla zaštite.\nInicijativu je svojim dolaskom na okupljanke u parku podržao značajan broj zastupnika iz mnogih stranaka (Naša stranka, SDP, DF, SDA, SBB) koji očekuju da se zaključci javne rasprave, nedavno provedene, uzmu u obzir.\nTagovi: Sarajevo park građani protesti Marijin Dvor\nReakcija / STAFF: Kodeks je i šovinistički i seksistički\nStanovništvo / Bijela kuga hara Bosnom i Hercegovinom: Nestaju cijeli gradovi\n7 u 7 / Kako je Šaban ujedinio Balkan


Magla usporava saobraćaj, opasnost od odrona - Televizija Kopernikus TV K::CN\nMagla usporava saobraćaj, opasnost od odrona\n20/02/2017 | Servisne vesti\nNaglo otapanje snega, pored mokrih kolovoza, donosi veliku opasnost od odrona, dok magla jutros usporava saobraćaj u planinskim predelima na Kopaoniku, Zlatiboru i Crnom Vrhu, saopštio je AMSS.\nPrestanak padavina i porast dnevnih temperatura koje se, prema najavama metereologa, očekuju ovog i narednih dana, doprineće dobroj prohodnosti putevima. Međutim, naglo otapanje snega, pored mokrih kolovoza, donosi veliku opasnost od odrona. Najviše ih ima pored Ibra, između Kraljeva i Raške, pored Drine od Malog Zvornika ka Ljuboviji u Ovčar Banji, kroz Grdeličku, Sičevaćku i Drensku klisuru, a sa odronima treba računati i pored Dunava između Velikog Gradišta, Donjeg Milanovca i Golupca.\nMagla ovog jutra usporava saobraćaj u planinskim predelima ima je na Kopaoniku, Zlatiboru i Crnom Vrhu. U područjima sa maglom, pored smanjene vidljivosti, treba računati i na poledicu, koja je zbog niskih temperatura, prisutna na svim vlažnim deonicama.\nVozači se upozoravaju da brzinu vožnje prilagode uslovima na putu, da budu oprezni i da poštuju saobraćajne propise. Svi putevi ka zimskim turističkim centrima su prohodni, a zbog snega koji je padao prethodnog dana upozoravamo vozače na obaveznu upotrebu zimske opreme.\nNa istoku i jugoistoku pada sneg slabog intenziteta, a raskvašenog snega do pet centimetara ima na teritoriji Vranja, Valjeva, Novog Pazara, Zaječara i Ivanjice, kao i na putevima u višim planinskim predelima. AMSS napominje da su radovi završeni, a saobračaj normalizovan na mostu preko Skadarskog potoka, na deonici Pričević-Pecka.


Energetska efikasnost: Kuća u Teksasu sa LEED Platinum sertifikatom\nKuća je puna svetlosti zbog ugrađenih prozora koji su visine celog sprata, spajajući eksterijer i enterijer kuće u jednu celinu. Dnevna soba je spojena sa verandom, kako bi se proširio prostor za boravak. Dodati su prozori na spoju vodova krova, kako bi još više svetlosti ulazilo u kuću. Kuća je napravljena na malom brdu, time poboljšavajući protok vazduha i prirodnu ventilaciju.\nVeranda pravi celinu sa dnevnom sobom\nFotonaponski paneli snage 12 kW omogućavaju adekvatno snabdevanje električnom energijom. Podovi od termalne mase upijaju sunčevu toplotu i time daju doprinos pasivnom grejanju kuće. Grejanje, hlađenje pa čak i deo potrošne tople vode u kući je urađeno uz pomoć toplotne pumpe. Sistem za sakupljanje kišnice kapaciteta 64 metara kubnih ima u sebi trostruki sistem filtracije, kako bi se zadovoljile kompletne potrebe za vodom.\nDnevni boravak je pun prirodne svetlosti\nTekst u saradnji sa sajtovima Inhabitat.com i lakeflato.com.


Uspjeh Sanjanina Edina Handanovića u Švicarskoj | Krajina.BA\nUspjeh Sanjanina Edina Handanovića u Švicarskoj\nU gradu Vinau, koji se nalazi u švajcarskom kantonu Bern, Handanović danas posjeduje veliki salon namještaja i uspješni je poduzetnik. Kaže kako se radi o porodičnom biznisu u koji su uključeni i ostali članovi njegove porodice.\nSve je započelo, kako ističe, iz male garaže i lagera, a prije deset godina otvorio je sopstveni salon namještaja koji danas uspješno radi. Handanović dodaje kako su njegove mušterije Švajcarci, ali i drugi građani koji žive u ovoj zemlji. Namještaj koji prodaje proizvodi se u brojnim evropskim zemljama, a ovaj uspješni poduzetnik ističe kako je posebno zainteresiran za saradnju s proizvođačima iz Bosne i Hercegovine.\nPrisjeća se kako je prije punih trideset godina došao u Švajcarsku i da je vremenom sve što posjeduje stekao sopstvenim radom i trudom. Kaže kako naši ljudi u toj zemlji međusobno sarađuju i da ima dosta uspješnih Bosanaca i Hercegovaca u raznim sferama života.\nHandanović ističe kako je velika i uspješna dijaspora neiskorištena šansa Bosne i Hercegovine. Smatra kako bi međusobna saradnja mogla biti mnogo bolja i uspješnija, te da bi iz toga mogli proizići brojni ekonomski benefiti i ističe da je to oblast gdje se mora mnogo više i bolje djelovati.\nKada je u pitanju Švajcarska, Handanović smatra kako Bosanci i Hercegovci u ovoj zemlji, u odnosu na Njemačku i neke druge države, mnogo više i bolje rade sa mladim generacijama kada je riječ o očuvanju bosanskog jezika i kulturnog identiteta.\nPrethodni članakSevilja u sjajnom finalu savladala Inter i osvojila šesti naslov Lige Evrope\nNaredni članakSve spremno za početak Evropskog juniorskog prvenstva za odbojkašice


Otcepljenje Kosova – novi hladni rat sa Rusijom?\nRusija možda neće izazvati otvorene sukobe sa Zapadom oko Kosova, ali će nezavisnost pokrajine verovatno pojačati hladnoću u duhu hladnog rata koji se nadvio nad Evropom.\nOdvajanje Kosova od Srbije će verovatno pojačati diskusije o velikom broju osetljivih bezbednosnih pitanja, od raketne odbrane do članstva u NATO bivših sovjetskih republika Gruzije i Ukrajine.\n„Postoji veliki broj različitih pitanja koja se poklapaju – zbog toga je to toliko opasno“, rekao je Anatol Liven (Anatol Lieven), stručnjak za Rusiju, profesor na Kings Koledžu u Londonu i viši saradnik u Fondaciji nova Amerika u Vašingtonu.\nKosovo je za Srbe sveto, i oni ga nazivaju kolevkom njihove države i religije. Pokrajina je takođe značajna za Kremlj i predsednika Vladimira Putina – ali ne zbog korena koje Rusija deli sa slovenskom, pravoslavnom Srbijom.\nKosovo predstavlja simbol slabosti Rusije u postsovjetskoj eri. Uprkos besu zbog NATO bombardovanja Srbije 1999. – koje je Boris Jeljcin osudio kao povratak u „kameno doba“ – Moskva je priznala mirovni sporazum po kome je pokrajina sa albanskom većinom stavljena pod kontrolu UN-a i zapadne alijanse.\nPutin je svoju popularnost izgradio obnavljajući ruski ponos, težeći ponovnom zadobijanju globalne snage i pokazujući pojačanu agresivnost prema Zapadu. To znači da pomirenje nije na stolu.\n„Glavno pitanje nije samo Kosovo, već bogatstvo Rusije“, rekao je Jevgenij Volk (Yevgeny Volk), šef moskovske kancelarije Heritidž fondacije.\nSpekulacije da će Rusija postići kompromis sa Zapadom raspršile su se prošlog avgusta, kada je Moskva uništila plan za nadgledanu nezavisnost preteći vetom u Savetu bezbednosti UN-a.\n„Preko Kosova, Rusija na veoma uspešan način pokazuje da ima svoje mišljenje i da ne namerava da ga promeni da bi se nekome prilagodila“, rekao je Fjodor Lukjanov (Fyodor Lukyanov), urednik časopisa Rusija u globalnoj politici. „To u stvari nije podrška Srbiji, već podrška principima“.\nDo proglašenja nezavisnosti bi moglo najranije da dođe ove nedelje, i Moskva kaže da je osmislila tajni plan kao odgovor na to. U međuvremenu, Rusi upozoravaju da će priznavanje od strane Zapada postaviti opasan presedan, legitimizujući zahteve za nezavisnost separatista širom Evrope – Škota, Baskijaca, kiparskih Turaka i dr. Izveštaj na ruskom kablovskom TV kanalu na engleskom jeziku, koga podržava vlada, u tu grupu je ubacio čak i secesioniste iz Vermonta.\nMoskva je nagovestila da bi mogla da uzvrati priznavajući zahteve za nezavisnost Abhazije i Severne Osetije – dve pokrajine u Gruziji koje podržava Rusija, a čije vlade igraju glavnu ulogu u borbi za uticaj Rusije, protiv SAD i Evropske Unije.\nRuski grabljivci bi mogli da se raduju, ali za pragmatičnog Putina, razlozi protiv su jači od razloga za – bar za sada. Taj potez bi mogao da znači rat sa Gruzijom, pogoršavanje odnosa sa Zapadom, i podrška za separatiste unutar Rusije.\n„Mislim da se Rusija po tom pitanju neće u potpunosti sukobiti sa Zapadom“, rekao je Aleksander Rar (Alexander Rahr), direktor programa Rusija/Evroazija u nemačkom Savetu za inostrane odnose. „Imaju veliku ulogu u drugim regionima, i doći će do mnogo sukoba“.\nRusija će se verovatno suzdržati, čuvajući snagu za rasprave oko američkog plana raketne odbrane za istočnu Evropu i pokušaje Gruzije i Ukrajine da dobiju članstvo u NATO – što je složenije pitanje za Kremlj od dalekog Kosova.\nKratkoročno, njegov odgovor će verovatno biti ograničen na korake kao što su blokada priznavanja Kosova u UN, predstavljajući sebe kao zaštitnika međunarodnog prava i Sjedinjene Države kao bezobzirnog globalnog siledžiju.\n„Što se tiče onoga što će postići, mislim da neće postići naročito mnogo“, rekao je Liven.\nProšlog meseca, novi ruski izaslanik pri NATO odbacio je spekulacije da bi Moskva mogla da pošalje mirovne trupe na Kosovo.\nIzgleda da je Putin manje zainteresovan za Srbiju kao potencijalnog vojnog saveznika, koliko kao za ispostavu ruske rastuće energetske imperije u Evropi. Podrška Kremlja po pitanju Kosova mu je već pomogla u sklapanju sporazuma o gasovodu i kontroli srpske državne naftne kompanije, produbljujući pokušaje da poveća zavisnost Evrope od ruskih energetskih zaliha i distribucije.\n„Na neki način, Rusija je već dobila ono što je htela – veliki uticaj na energetsku situaciju na Balkanu“, rekao je Rar.\nNjujork Tajms, 10. februar, 2008.


Koncert Ane Sofrenović u Pančevu\nGlumica Ana Sofrenović predstaviće se prvi put pred publikom u solo muzičkom izdanju “The Landscape of Voice" 10. oktobra (20), na "Nova" festivalu u Pančevu.\nAna Sofrenović, jedna od najpoznatijih domaćih glumica i vokalna solistkinja, održaće poseban umetnički program pod nazivom "The Landscape of Voice" u okviru prvog izdanja Nova Festivala, festivala nove i avangardne muzike koji se održava u Pančevu i Beogradu od 8. do 10. oktobra, u organizaciji udruženja “KomunikArt”.\nUmetničko veče Ane Sofrenović na repertoaru je 10. oktobra u 20 časova na Sceni Kulturnog centra Pančeva, a zamišljeno je kao scensko istraživanje granica između akustičnog prostora i onog modifikovanog tehnologijom, gde se ova svestrana umetnica prvi put predstavlja u solo muzičkom izdanju.\nSofrenovićeva nas vodi na putovanje kroz zvukove, atmosfere i prostore glasa improvizacijom na sopstvene, kao i poznate džez teme iz dvadesetih godina prošlog veka.\nVladislav Bajac i Mirko Demić dobitnici nagrade "Meša Selimović"\nNagrada "Meša Selimović" za knjigu godine za 2016. godinu pripala je Mirku Demiću za knjigu "Ćutanja iz gore" u izdanju Agore i Vladislavu Bajacu za knjigu "Hronika sumnje" u izdanju Geopoetike, saopšteno je danas u Domu Vukove zadužbine.\n"Nora - Lutkina kuća" kazališta Hotel Burić iz Zagreba otvara večeras (20) u Bitef teatru 5. HFestival angažovane umetnosti. Kazalište Hotel Bulić, koje je na prošlogodišnjem HFestivalu gostovalo sa predstavom Lampedusa beach, ove godine će u Bitef teatru pred beogradskom pubikom izvesti komad "Nora - Lutkina kuća".Dva veka nakon što je Nora "zaluplila vrata" (patrijarhata), ova predstava prikazuje inovativno čitanje Ibzenovog klasika, kontekstualizovanog tako da preispituje savremena pitanja vezana za stvarne i iluzorne slobode izbora. Komad kao početnu poziciju uzima Norinu situaciju iz Ibzenovog dela ali se na tome ne zaustavlja.\nMasimo Savić u subotu nastupa u Radionici integracije\nPoznati muzičar Masimo Savić održaće koncert u subotu, 29. oktobra, u Radionici Integracije, koja već osam godina radi na kreiranju i realizaciji programa namenjenih slepim, slabovidim i osobama sa drugom vrstom invaliditeta.\nMašina za šivenje mi služi kao olovka za željeni dizajn\nGordana Brelih ima jak intuitivan osećaj za dizajn, posebno kada je reč o boji koja kao njen najjači element njenim delima daje antički izgled. Ovo je samo jedna od pohvala upućenih na adresu naše umetnice koja je odavno poznata kanadskoj publici po svojim originalnim eksponatima - slikama, trodimenzionalnim radovima od felca, unikatnim torbama, lutkama, a koji su prave čarolije od „krpica“. Nedavno je ovenčana sa dva priznanja - na izložbi „Threadworks“ u mestu Fergus, a koja će naredne tri godine da putuje po Kanadi, ponela je glavnu nagradu za rad „Tri lista“, i u isto vreme je na izložbi „The Grand National“ u Kičineru dobila nagradu Curator Award za rad „Daj mi šansu“.


Vikiliks objavio govore Hilari Klinton na Vol stritu\nDemokratski predsednički kandidat Hilari Klinton\nVikiliks je objavio niz novih mejlova demokratske kandidatkinje koji obuhvataju izvode iz njenih govora na Vol stritu.\nHilari Klinton je navodno rekla da je potrebno imati i “javni i privatni stav” o pojedinim pitanjima, a takođe je kritikovala izborni sistem koji zahtijeva od kandidata da prikupe ogromne svote novca za kampanju.\nU jednom od objavljenih izvoda iz govora, Klinton je rekla bankarima i da oni imaju najbolji položaj da pomognu u reformi američkog finansijskog sektora i istakla da podržava “slobodnu trgovinu i otvorene granice”.\nMejlovi su dio stotina poruka koje je Vikiliks objavio sa hakovanog računa šefa izbornog štaba Hilari Klinton Džona Podeste.\nKlinton je prethodno odbila da objavi svoje govore, što je zahtijevao i njen rival na primarnim izborima, senator Berni Sanders. Brojne kompanije su navodno platile demokratskoj kandidatkinji više od 20 miliona dolara za njene govore.


Crnoj Gori nije potreban MMF\nCrnoj Gori nije potrebno sklapanje aranžmana sa Međunarodnim monetarnim fondom (MMF), ocijenjeno je na sastanku predstavnika te institucije i crnogorske delegacije u Vašingtonu, prenosi Mina.\nDirektor MMF-a za Evropu, Reza Mogadam (Moghadam)je na sastanku sa ministrom finasija Miloradom Katnićem, ocijenio ohrabrujućim izvještaj misije te finansijske institucije i podržao nastavak rada na očuvanju fiskalne stabilnosti, kao preduslova ekonomskog rasta.\nIz Ministarstva finansija je saopšteno da su članovi crnogorske delegacije, drugog dana redovnog proljećnog zasijedanja Svjetske banke (SB) i MMF-a, razgovarali sa predstavnicima tih institucija i Evropske banke za obnovu i razvoj (EBRD).\nOni su predstavnike MMF-a upoznali sa aktuelnim ekonomskim kretanjima u Crnoj Gori i politikama koje Vlada i Ministarstvo preduzimaju u cilju savladavanja izazova sa kojima se suočavaju ekonomije većine zemalja.\nCrnogorski predstavnici sa predsjednikom EBRD-a, Tomasom Mirouom (Thomas Mirow) razgovarali o projektima koje ta banka podržava u Crnoj Gori i perspektivama buduće saradnje.\nSagovornici su, podsjetivši na pozitivnu ulogu kancelarije EBRD-a za Crnu Goru, naveli i da su spremni da inteziviraju saradnju, posebno u oblastima koje se odnose na podršku bankarskom sektoru, malim i srednjim preduzećima i kapitalnim projektima.\nČlanovi crnogorske delegacije su, u okviru posjete Vašingtonu, razgovarali i sa regionalnim direktorom MMF-a Gervinom Belom (Gerwin Bell), direktorom fiskalnog odjeljenja MMF-a Karlom Kotarelijem ( Carlo Cottarelli) i izvršnim direktorom holandske konstituence Menom Snelom.


Đoković: Ne damo Telekom po svaku cijenu | INFORMACIJA JE KAPITAL - Capital.ba\nĐoković: Ne damo Telekom po svaku cijenu\n21. mar. 2011. 19:47 Objavljeno u TELEKOMUNIKACIJE i IT\nBEOGRAD, Predsjednik radne grupe za prodaju Telekoma Srbija Vuk Đoković kaže za B92 da Vlada sigurno neće prodati Telekom po svaku cijenu.\nOn navodi da Telekom može promijeniti vlasnika samo po cijeni koja je „dovoljna“, naglašavajući da je, prema ranijem zaključku Vlade Srbije, minimalna cijena za 51 odsto akcija Telekoma Srbija 1,4 milijarde evra.\nKao garanciju da Telekom neće biti prodat „budzašto“, Đoković napominje i da Srbija ne prodaje svoj paket akcija samostalno, već uz 20 odsto udjela grčke kompanije OTE. “Grci sigurno neće pristati na bilo koju cijenu“, naglašava Vuk Đoković.\nKomentarišući to što je na tender stigla samo jedna ponuda, dok su predstavnici države posljednjih dana najavljivali barem četiri, on kaže da je „dobra vijest što je stigla i ta jedna ponuda“.\nĐoković objašnjava da interes velike kompanije koja dolazi iz Evropske unije kakva je Telekom Austrija govori da je Srbija prepoznata kao perspektivno i stabilno tržište.\nOn, ipak, potvrđuje da je ponuda koju su Austrijanci dali za Telekom niža od traženih 1,4 milijarde evra i dodaje da će radna grupa i savjetnik za prodaju Telekoma razmotriti „šta dalje treba uraditi“.\n„Mi možemo uputiti poziv Telekomu Austrija da poveća svoju ponudu kako bi zadovoljila uslove tendera“, kaže Đoković. On, istovremeno, negira navode štampe u Austriji da je ponuda njihovog Telekoma sračunato data ispod cijene kako bi se spriječili direktni pregovori Srbije sa Dojče telekomom.\nĐoković nije želeo da spekuliše zašto se drugi interesenti nisu pojavili sa ponudom, rekavši da je možda razlog za to činjenica da se tržište još nije stabilizovalo ili im se možda cijena učinila prevelikom. Konkretno, kaže on, kompanija Amerika movil Karlosa Slima je u ovom trenutku pomjerila svoj fokus na akviziciju Telekoma u Poljskoj koja je mnogo veće trište od našeg.\nU slučaju da Telekom ne bude prodat, neće biti problema za funkcionisanje države, kaže Vuk Đoković. On naglašava da je budžet planiran bez tog novca, koji je bio namijenjen za vraćanje preskupih kredita i investicije u nove projekte. B92\nPočinje izgradnja optičke infrastrukture Pošta Srbije i Željeznica Srbije\nZatražena likvidacija “BH Telecoma”\nUkidanje jeftinijeg telefoniranja od 15 do 17 sati


Razvoj vakcine u Rusiji\nPortparol Bele kuće Džad Dir je u saopštenju naveo da će "Sjedinjene Države nastaviti da sarađuju sa međunarodnim partnerima da bi porazile virus, ali da neće biti ograničene multilateralnim organizacijama na koje utiču korumpirana Svetska zdravstvena organizacija i Kina".\nSuri Mun, jedna od direktorki Globalnog zdravstvenog centra pri Postdiplomskom Institututu za međunarodne i razvojne studije u Ženevi, rekla je za dnevnik Vašinton post da je "veliki udarac kada Amerika odluči da ne učestvuje u multilateralnim naporima da se razvije vakcina".\n"Predsednik će izdvojiti koliko god novca je potrebno da se osigura da bilo koja vakcina ispunjava standarde naše Uprave za hranu i lekove (FDA) za bezbednost i efikasnost", poručio je Dir u saopštenju.\nU međuvremenu, panel zdravstvenih stručnjaka američke vlade saopštio je da nema dokaza da je "krvna plazma pacijenata koji su se oporavili od koronavirusa efikasna u lečenju zaraženih".\nUprava za hranu i lekove je 23. avgusta odobrila hitnu upotrebu krvne plazme, što je predsednik Tramp tada nazvao "istorijskom odlukom".\nMeđutim, panel od više od 35 stručnjaka Nacionalnih instituta za zdravlje naveo je u utorak u saopštenju da ne postoje "dovoljni podaci da bi se donela odluka o tome da li bi trebalo preporučiti upotrebu krvne plazme" i da lekari ne bi trebalo da je koriste kao standard u lečenju dok se ne sprovede više istraživanja.\nHan se izvinio za svoju izjavu i objasnio da je trebalo da kaže da podaci pokazuju "relativno, a ne apsolutno smanjenje rizika".


Predsednik Koordinacionog tela Vlade Republike Srbije za opštine Preševo, Bujanovac i Medveđa ministar Milan Marković, ministar bez portfelja Sulejman Ugljanin i viši savetnik direktora misije USAID u Srbiji Art Flanagan juče su otvorili rekonstruisani centar Preševa u koji je uloženo 43 miliona dinara. Popločani su trotoari, postavljene klupe i fontane, zamenjena vodovodna i kanalizaciona mreža. Rasterećen je i saobraćaj, ulica ka zgradi opštine je jednosmerna, a mladi su dobili mesto za druženje.\nPredsednik opštine Preševo Ragmi Mustafa, na konferenciji za novinare, rekao je da je "centralna gradska zona u Preševu prvi put uređena na adekvatan način, što uključuje i fekalnu kanalizaciju, vodovod, telekomunikacije i popločavanje ulica".\n"Zahvalni smo svima koji su pomogli da Preševo izgleda uređenije, a to su Koordinaciono telo Vlade Republike Srbije za opštine Preševo, Bujanovac i Medveđa, kancelarija USAID-a preko programa Mega i kancelarija za održivi razvoj Vlade Srbije", rekao je Ragmi Mustafa koji je investitorima uručio zahvalnice opštine.\nMilan Marković, predsednik Koordinacionog tela i ministar za državnu upravu i lokalnu samoupravu, rekao je da je "uređenje centra Preševa dobar model zajedničkog rada sa USAID-om i da se nada da će u budućnosti biti još sličnih projekata". Marković je tom prilikom izrazio očekivanje da će u Preševu biti realizovani i drugi projekti koji će unaprediti život građana, i podsetio na to da je u poslednjih godinu i po dana urađeno mnogo na unapređenju života u tri opštine na jugu Srbije. Prema njegovim rečima, intenzivno se radi na rešavanju problema u obrazovanju, koji su identifikovani kao najveći, imajući u vidu činjenicu da nisu svi udžbenici prevedeni na albanski jezik. „Vlada Srbije ne ignoriše probleme u tom delu zemlje već se trudi da ih rešava na najbolji mogući način“, poručio je ministar i ukazao na to da se situacija na planu prevođenja udžbenika pomera na bolje, da je otvoren fakultet u Medveđi, podeljen besplatan školski pribor, a najboljim učenicima dodeljene su stipendije.\nMinistar bez portfelja Sulejman Ugljanin, koji se bavi razvojem najnerazvijenijih opština u Srbiji, izrazio je nadu da će kancelarija za održivi razvoj naredne godine dobiti budžet veći od 150 miliona dinara, kako je bilo 2010. godine. "Ukoliko bude više para u budžetu moći ćemo da finansiramo još nekoliko dobrih projekata koje smo identifikovali, kroz finansiranje izrade projektne dokumentacije", kazao je Ugljanin.\nArt Flanagan, viši savetnik direktora misije USAID u Srbiji, naveo je da je "ideja uređenja centra Preševa bila veoma jasna i da se nada da će to doprineti stabilizaciji i unapređenju poslovanja i biznisa".\nMarković, Mustafa, Ugljanin i Flanagan posadili su nakon konferencije za novinare dva stabla u uređenom centru Preševa.


Govoreći nam o tome na koji način je fond osnovan i koji su razlozi bili da se pojavi u regionu i podrži ovdašnje startap projekte, naši sagovornici su nam između ostalog pričali i o tome kako je do sada izgledalo ulaganje pomenutog fonda u domaće i regionalne startape. Otuda smo imali priliku da pričamo sa njima koji su glavni poslovni kriterijumi fonda kako bi se odlučili da investiraju i finansijski podrže određeni projekat.\nJedan od povoda za snimanje ove epizode je i vest da je South Central Ventures pripremio novih 70 miliona evra sredstava za ulaganje u srpske i regionalne visokotehnološke startape. Otkrivajući nam više o tome koji tech projekti su najzanimljiviji za fond, Jan i Goran su istakli da su SCV-u u fokusu B2B rešenja, kao i da su vremenom ulagali u startape iz oblasti agrotech-a, hemijske industrije, fintecha i druge.\nŠtaviše, dotakli smo se i teme nekadašnje i sadašnje regionalne tech scene, a činjenica jeste koliko je tehnologija brzo napredovala gurajući čitavu IT industriju pa i same startape na putu inovacija. Otuda su nam naši sagovornici govorili o tome da će im u budućnosti svakako biti zanimljivo i potencijalno ulaganje u game dev i web3 startape, o čemu će biti više reči neki drugi put.\nIzmeđu ostalog, kroz razgovor sa Janom i Goranom smo saznali na koji način ovaj fond gleda na sve veću prisutnost evropskih fondova u regionu i da li je to pokazatelj sve većeg rasta inovativne tehnološke scene u Srbiji i šire. Ostanite sa nama do kraja epizode i saznajte šta podrazumeva termin sindikalnog ulaganja u startape i koji su naredni planovi South Central Ventures-a za region i našu zemlju.


Tramp u poseti Kaliforniji hvalio odnose s meksičkim predsednikom\n► Tramp u poseti Kaliforniji hvalio odnose s meksičkim predsednikom\nAmerički predsednik Donald Tramp koji je stigao u prvu posetu Kaliforniji od dolaska na vlast, izjavio je danas u San Dijegu da ima odlične odnose s meksičkim kolegom Enrikeom Penjom Nijetom, javila je agencija AP.\nTramp je za meksičkog predsednika rekao da je "odličan čovek" i dodao da pokušava da reši nesuglasice koje ima s tom zemljom.\nOdnosi između Meksika i SAD su se pogoršali nakon što je Tramp najavio izgradnju zida na granici protiv ilegalne imigracije. Tramp je tokom predizborne kampanje ponovio da će sam platiti troškove ali se od tada nije ništa konkretno dogodilo s tim u vezi.\nTramp se nalazi u osetljivoj poseti Kaliforniji koja se protivi njegovoj migrantskoj politici.\nAmerički predsednik je posetio granicu gde treba da bude izgrađen zid, dok mu je uoči dolaska guverner Kalifornije, demokrata Džeri Braun uputio pismo u kojem navodi da su građani Kalifornije pre za izgradnju mostova nego zidova.\nBraun je Trampa podsetio da Kalifornija ima dobru privredu baš zahvaljujući inovatorima i strancima koji su došli iz raznih krajeva sveta, navela je agencija Frans pres.


Zajednica Opština Crne Gore » Blog Archive » EU da pomogne ekonomski oporavak Zapadnog Balkana\nKašćelan i Ćambeti su, u svojstvu kopredsjedavajućih Zajedničkog savjetodavnog odbora Komiteta regiona EU i Crne Gore (ZSO Crna Gora), danas održali svoj drugi bilateralni online sastanak, organizovan u saradnji Zajednice opština Crne Gore i Komiteta regiona EU.\nKašćelan je podsjetio da je Prijestonica Cetinje pripremila i treći paket mjera pomoći privredi i građanima koji su pogođeni pandemijom, navodeći da je želja lokalne uprave da preduzeća opstanu i prebrode izazove, kako se nada, „posljednjeg talasa epidemije“. Takođe je ocijenio da je najveći izazov za predstojeću turističku sezonu još uvijek nepovoljna epidemiološka situacija, ali i ukazao da se na nivou lokalnih samouprava i države koordinirano sprovode aktivnosti kako bi se stanje poboljšalo.\n“Nadam se da će obje strane Jadranskog mora imati nesmetan oporavak od posljedica izazavanih krizom Covid-19 i da će se naše ekonomije brzo oporaviti. U narednim mjesecima imaćemo priliku da se sretnemo u Veneciji kako bismo konkretno razgovarali o procesu evropskih integracija Crne Gore”, zaključio je Ćambeti, i pozvao delegaciju crnogorskih opština da posjeti Veneciju, kako bi se dogovorile zajedničke akcije i razmotrile mogućnosti za dalju saradnju.


Moskva će odgovoriti na proterivanje diplomate iz Slovačke\nRusija će na proterivanje ruskog diplomate iz Slovačke odgovoriti po principu uzajamnog postupanja, saopšteno je iz ruskog Ministarstva spoljnih poslova.\nIz Ministarstva su za TASS naveli da se ruska strana vodi principom uzajamnog postupanja kada je reč o reakciji na neprijateljske postupke Bratislave.\nSlovački premijer Peter Pelegrini saopštio je danas novinarima vest o proterivanju ruskog diplomate iz Slovačke.\nSlovačka proterala ruskog diplomatu ZBOG ŠPIJUNAŽE\nOn je rekao da je ruski diplomata proteran 22. novembra, na osnovu podataka dobijenih od obaveštajne službe slovačke vojske.\n"Proglašen je nepoželjnom osobom zbog učestvovanja u obaveštajnim aktivnostima usmerenim protiv Slovačke i NATO-a", istakao je Pelegrini.\nMoskva proglasila slovačkog vojnog atašea NEPOŽELJNOM OSOBOM\nSofija traži da Moskva povuče diplomatu ZBOG ŠPIJUNAŽE\n"NE RADITE NIŠTA VIŠE, TADA ĆE NAM BITI BOLJE" Ovako je ministar bezbednosti odgovorio na tvit poslasnika SNSD


Srbija ostala bez selektora - Vojvodina Info\nIgor Kokoškov, foto nba.com\nKošarkaški savez Srbije i dosadašnji selektor muške seniorske reprezentacije Srbije, Igor Kokoškov sporazumno su raskinuli ugovor o saradnji.\n“Košarkaški savez Srbije i dosadašnji selektor muške seniorske reprezentacije Srbije Igor Kokoškov sporazumno su raskinuli ugovor o saradnji. Košarkaški savez Srbije želi Igoru mnogo sreće i uspeha u nastavku trenerske karijere, uz zahvalnost za rad i trud. KSS će se u narednom periodu angažovati u izboru novog selektora, o čemu će javnosti biti blagovremeno obaveštena”, navodi se u saopštenju.\nKokoškov je u novembru 2019. godine seo na klupu Srbije, ali nažalost nije uspeo da ostvari ni blizu toliko uspeha kao sa selekcijama Gruzije i Slovenije sa kojom je osvojio Evropsko prvenstvo. Savez će morati što pre da reši pitanje novog selektora pošto ekipu već u novembru očekuju kvalifikacije za Svetsko prvenstvo.\nPrvo ime na listi je legendarni Svetislav Pešić i kako stvari trenutno stoje on bi ubrzo mogao da se vrati na klupu.\nPrevious articleOvo su 4 razloga zašto je dobro da žena MASTURBIRA\nNext articleOva 3 horoskopska znaka garantuju najbolji provod u krevetu


Srbija na samitu "16 plus 1" - Studio B\nSrbija na samitu „16 plus 1“\nSrbija na samitu „16 plus 1“ Tanjug, foto Vlada Srbije\nEkonomijaEkonomija Pocetna 07. 07. 2018. 18:37:34\nSrbija je na sedmom samitu Kine i zemalja centralne i istocne Evrope „16 plus 1“, koji je danas završen u Sofiji, od ukupno 18 potpisanih dokumenata potpisala tri: komercijalni ugovor za prugu Novi Sad – Subotica, Memorandum za rekonstrukciju pruge Beograd-Niš i Memorandum za izgradnju industrijskog parka za voće i povrće.\nU Sofiji o infrastrukturi i energetici\nPremijerka Ana Brnabić kaže da će delegacija Srbije na Sedmom samitu Kine i zemalja Centralne i Istočne Evrope, koji se održava u Sofiji, razgovarati o projektima u oblasti infrastrukture i energetike.\nBrnabić je za RTS naglasila da se kreće i sa radom na pruzi Beograd-Niš-Preševo, kao i da će biti potpisan sporazum o razumevanju.\nU oblasti energetike, Brnabić je ukazala na „veliki projekat“ izgradnje termoelektrane Kostolac B3 snage 350 megavata i na toplodalekovod između Obrenovca i Beograda.\nPosebno je naglasila da je važno što kineska kompanija Zi Ðin učestvuje u tenderu za strateškog partnera za RTB Bor.\n„Nadamo se da će to biti završeno do kraja godine i da će oni dati dobru ponudu“, rekla je Brnabić.\nPremijerka Srbije dodala je i da su dve kineske kompanije zainteresovane za strateško partnerstvo u Ikarbusu.\nGlavne tačke samita, kojem prisustvuju lideri 16 zemalja Centralne i Istočne Evrope i Kine, biće produbljivanje saradnje zemalja inicijative 16+1 za održivi napredak.\nBrnabić je ranije izjavila da očekuje mnogo od Samita 16+1 Kine i zemalja Centralne i Istočne Evrope u Sofiji i gde će biti potpisano nekoliko ugovora.\nNa ovogodišnjem samitu kao najvažnije tačke ekonomske saradnje biće predstavljene oblasti: industrijsko partnerstvo, infrastruktura i zajednička ulaganja, poljoprivreda, turizam i visoke tehnologije.\nU delegaciji sa predsednicom Vlade su potpredsednica Vlade Srbije i ministarka građevinarstva, saobraćaja i infrastrukture Zorana Mihajlović i ministar rudarstva i energetike Aleksandar Antić.\nBrnabić se juče u Sofiji sastala sa premijerom Kine Li Kećiangom, na kojem je istaknuto da je Srbija centralna zemlje u okviru inicijative Pojas i put i da dve zemlje imaju veliki broj konkretnih projekata, od čega najviše u oblasti infrastrukture i energetike.\nSedmi samit Kine i zemalja Centralne i Istočne Evrope u Sofiji još jednom je potvrdio čelično i iskreno prijarteljstvo Srbije i Kine, izjavila je danas premijerka Srbije Ana Brnabić.\n„Bilo je fantastično videti na samoj izložbi, koja je održana u okviru samita o svim projektima, u okviru inicijative 16+1, da su najveći i najkonkretniji projekti upravo projekti koje je Srbija imala sa Kinom“, rekla je Brnabić obraćajući se novinarima u Sofiji.\nOna je podsetila da je s kineskim premijerom Lijem Kećijangom obišla neke od tih zajedničkih projekata, poput mosta Zemun-Borča i pruge Beograd-Budimpešta, te je naglasila da joj je izuzetno drago „da smo ovim samitom u potpunosti zatvorili finansijsku konstrukciju i izvođenje za celu deonicu u Srbiji“.\n„Videli smo energetske projekte sa Šangaj elektrikom i videli smo sa Huaveijem projekte pametnog transporata, tako da je mnogo projekata koje Srbija i Kina imaju“, ukazala je premijerka.\nKako je objasnila, cilj inicijative 16+1 nije da se razdvajaju „neke zemlje članice EU i zemlje kao što je Srbija, koje žele da postanu članice EU, već da se dodatno spajaju“ i da može da ima „sinergetski efekat između Kine i EU“.\n„Zato su i predstavnici EU bili pozvani kao posmatrači na ovom samitu, ali i predstavnici međunarodnih i evropskih finansijskih institucija. Mislim da je to ono što je Srbija uvek i govorila, a to je da ova inicijativa može samo da doprinese snazi i većem ekonomskom razvoju i Srbije i ostalih zemalja koje su članice EU“, poručila je Brnabić.\nLi i Brnabić za unapređenje saradnje u praksi\nKineska agencija Sinhua izvestila je o sastanku srpske premijerke Ane Brnabić i kineskog premijera Li Kećijanga u u Sofiji, navodeći da je Li tom prilikom ocenio da se sveobuhvatno strateško partnerstvo između Kine i Srbije razvija bez problema.\nAgencija prenosi i da su se premijeri Kine i Srbije u razgovoru u petak dogovorili da dve strane dodatno unaprede saradnju na konkretnim projektima.\nLi, koji u Sofiju boravi u službenoj poseti i učestvuje na Sedmom samitu Kine i zemalja Centralne i Istočne Evrope, istakao je da je Kina spremna da produbljuje sarađuje sa Srbijom na različitim poljima na održiv i snažan način.\nNapomenuvši da bilateralna saradnja u praksi ima solidnu osnovu, Li je ukazao da rekonstrukcija na deonici Beograd-Stara Pazova na pruzi Beograd-Budimpešta, „vodećeg projekta u okviru saradnje 16+1“, napreduje bez problema i poručio da dve strane treba da udruže napore kako bi se ona nastavila.\nPored toga, naglasio je, železara Smederevo u koju je uložila kineska kompanija, postavila je uspešan primer ne samo bilateralne saradnje, već i saradnje na velikim projektima između Kine i zemalja Centralne i Istočne Evrope, navela je kineska agenicja.\nSinhua navodi i da je Brnabić rekla da je bilateralna saradnja u praksi beleži stabilan napredak, a da železara Smederevo radi bez problema i postaje sve profitabilnija.\nBrnabić je naglasla da je Srbija spremna da sarađuje s Kinom na nastavku projekta izgradnje pruge Beograd-Budimpešta, te je pozvala kineske kompanije da učestvuju u projektima poput rudarstva, energetike i infrasktrukture.\nOna je pozvala kineske turiste da dođu u Srbiju, posle usvajanja bezviznog režima za kineske državljane, i izrazila nadu da će doći do dalje promocije razmene između ljudi.


Jeroplan na Dojnom polju - Kaldrma.rs\nJeroplan na Dojnom polju\nPrvi beogradski aerodrom je bio napravljen na lokalitetu Donje polje (poznatom još u to vreme i kao “Dojno polje”), između padina Bežanijske kose, okolnih domaćinstva starog sela Bežanija i močvarnih terena ka reci Savi. Svečano je otvoren 25. marta 1927. godine, a pristanišna zgrada i prateći objekti, hangari i radionice su građeni i u narednim godinama, pa je Donje polje tek početkom tridesetih godina XX veka poprimilo pravi izgled vazdušne luke.\nAerodrom je pravljen sa dvostrukom funkcijom, da bude i vojna baza avijacijskih eskadrila Kraljevine Jugoslavije, ali i kao civilno saobraćajno čvorište, kako je avionski putnički saobraćaj počeo da se nezaustavljivo razvija u to vreme.\nIz Donjeg polja će do izbijanja Drugog svetskog rata svakodnevno poletati velike nezgrapne letelice, noseći putnike na čak 14 regionalnih i evropskih destinacija, a na dve travnate piste će sletati avioni više tadašnjih kompanija iz Italije, Nemačke, Francuske, Rumunije… Aerodrom je ubrzo postao i baza prve domaće avio-kompanije, čuvenog “Aeroputa”.\nUpravo sleteo iz Rima: avion tadašnje italijanske avio kompanije po prispreću na platformu beogradskog aerodroma, 1938. godina\nUbrzani razvoj “zemunskog aerodroma”, kako su ga Beograđani kolokvijalno zvali, pratio je tako ekspanzivni razvoj Beograda u drugoj polovini tridesetih godina XX veka, kao sve užurbanije prestonice velike balkanske kraljevine. Na betonsku platformu ispred pristanišne zgrade stupali su tih godina brojni akteri društvenog i političkog života tadašnje Evrope, među njima, nažalost, i oni koji će uskoro ceo svet baciti u ambis strašnog svetskog rata – nacisti Trećeg rajha poput ozloglašenih Hermana Geringa ili Jozefa Gebelsa.\nU toku Drugog svetskog rata i okupacije, nemački nacisti će izgraditi i veliku betonsku pistu, čiji tragovi i danas ponegde postoje ispod peščanih nanosa ovog dela Novog Beograda, a aerodrom će im služiti kao džinovska logistička i vojna baza zbog čega će biti meta više Savezničkih bombardovanja u toku 1944. godine.\nAvionski snimak aerodroma neposredno nakon oslobođenja 1945. godine: još uvek se vide tragovi teških savezničkih bombardovanja, kao i stare kuće nekadašnjeg sela Bežanija koje su okruživale lokalitet Donje polje\nAerodrom je funkcionisao i posle Drugog svetskog rata kao glavna beogradska vazdušna luka, sve do 1962. godine i otvaranja novog aerodroma “Surčin” (danas “Nikola Tesla”).\nNa ovoj lokaciji je u poslednjih desetak godina sagrađeno mnogo novih objekata i poslovno-stambenih blokova (Airport city, West 65, itd), a kao zaštićeni spomenik na ovu veoma važnu tačku za istoriju Beograda ostao je sačuvan jedan od nekadašnjih hangara koji je projektovao naš čuveni naučnik Milutin Milanković.\nTagovi: 1927, aerodrom, avioni, Bežanija, Donje polje, Zemun\n7 iščezlih – zemu...\nKada biste neku mladu osobu u centru Zemuna pitali zna li gde se nalazi Bioskop Central, pogledala bi vas, verovatno, upitno\nBeogradski aerodromi za k...\nLeteti iznad Beograda avionom je još uvek nedostižan san jer iznad samog centra grada i dalje postoji zabrana letenja, kao i iznad najlepšeg dela prestonice: Kalemegdana i Ušća. Foto: www.letenje.rs Ali, postoji način da se ipak uživa u pogledu na Beograd


Simex rakija od šljiva 500ml pet cena akcija Srbija\nSimex rakija od šljiva 500ml pet cene\nTrenutno nemamo slike za Simex rakija od šljiva 500ml pet\nEPonuda nije internet prodavnica već Vam omogućava da brzo i lako nađete Simex rakija od šljiva 500ml pet po najjeftinijoj ceni. Naš cilj je da kupci budu što bolje informisani o ponudi Simex rakija od šljiva 500ml pet na tržištu Srbije. Vrlo lako nalazite željeni proizvod za kategoriju Rakija cene, ne morate da lutate od sajta do sajta za Simex Rakija, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Simex rakija od šljiva 500ml pet sa PRODAVCEM. EPonuda ne može da garantuje potpunu tačnost specifikacije i slika za Simex rakija od šljiva 500ml pet. Pre kupovine, podatke za Simex rakija od šljiva 500ml pet proverite na sajtu PROIZVOĐAČA.


Italijanska i austrijska lekcija za rekonstrukciju Vlade Crne Gore - Javni servis\nVišestruki ministar spoljnih poslova tek rođene ujedinjene Italije, markiz Emilio Viskonti Venosta, ostao je upamćen po svojoj zvezdi vodilji u međunarodnim odnosima: “Uvek nezavisni, nikad izolovani”. Zahvaljujući toj politici pošlo mu je za rukom da spasi mladu kraljevinu izolacije posle pada Papske države i proglašavanja Rima za glavni grad Italije.\nPobednici na izborima u svim zemljama sveta srednjeg i malog gabarita, a pogotovo u delu koji kolokvijalno zovemo zapadnim ili evroatlantskim, moraju tokom sastavljanja vlade da vode računa o balansu između pomenuta dva parametra: biti nezavisan, ali izbeći izolovanost. Režim kleptokrate Slobodana Miloševića je najbolji primer kuda vodi nezavisnost koja se plaća izolacijom.\nU poslednjih godinu dana smo svedoci konstantne tenzije u vladajućoj parlamentarnoj većini koja se bazira na sukobu između dela koalicije koja ima veliku unutrašnju podršku (glasovi građana) i dela koji uživa snažnu spoljnu podršku (većina ključnih međunarodnih partnera Podgorice), ali nema široko uporište u biračkom telu.\nProblem u kome se našla Crna Gora nije novina. Mnogo veće i ozbiljnije države su se suočile sa njom i to u relativno bliskoj prošlosti. U Austriji su dva puta u ovom veku već morali da sastavljaju vladu delimično po rezultatima izbora a dobrim delom pod pritiskom koji je dolazio od strane EU i međunarodne zajednice.\nPrvi put je to bio slučaj sa vladom koju je lider narodnjaka Volfgang Šisel formirao početkom 2000. godine sa desničarskom Slobodarskom partijom Jerga Hajdera. Vođa ekstremne desnice Hajder nije mogao da uđe u vladu i dobije ministarstvo a njegove partijske kolege nisu mogle da dobiju ključna ministarstva, unutrašnje i spoljne poslove, ekonomiju, kao i kontrolu nad državnim službama bezbednosti. Ministarstvo odbrane je pripalo “slobodarima” jer Austrija, kao što je poznato, nije članica NATO-a i samim tim nema veliki značaj.\nSlična priča se ponovila i sa formiranjem prve vlade Sebastijana Kurca. Ovog puta narodnjacima su bili partneri slobodari koje je predvodio Hajnc Kristijan Štrahe. Za razliku od Hajdera, Štrahe je ušao u izvršnu vlast ali je morao da ostavi ključna ministarstva unutrašnjih poslova, ekonomije i finansija narodnjacima i, naravno, kontrolu nad obaveštajno-bezbednosnim aparatom.\nJoš sličniji primer crnogorskom smo imali u Italiji sa prvom vladom Đuzepea Kontea koja se oslanjala na podršku populističkog Pokreta pet zvezda i suverenističko-populističke Lige Matea Salvinija. I pored ubedljive pobede na izborima, Pokret pet zvezda nije mogao da kandiduje za premijersku poziciju svog lidera Bepea Grila, a ni Davida Kazeleđa, sina preminulog osnivača pokreta Đanroberta, koji je bio de iure vlasnik pokreta i njegovog simbola.\nU vladi nije bilo mesta ni za harizmatičnog mladog tribuna Alesandra Di Batistu koji je punio trgove zajedno sa Grilom i bio neka vrsta petozvezdaškog Če Gevare. Luiđi Di Majo, na papiru vođa pokreta, morao je da se zadovolji vicepremijerskim mestom pošto je za, kakav-takav, legitimitet u EU i NATO, morala da bude određena vanstranačka ličnost na čelo vlade. Tako je pao izbor na, do tada, totalno nepoznatog široj italijanskoj javnosti Đuzepea Kontea.\nNa drugoj strani, Salvini je postao ministar unutrašnjih poslova, ali nije mogao da pravi kadrovske promene i morao je da zadrži profesionalce i proverene kadrove na ključnim mestima u ministarstvu, policiji i karabinjerima. Takođe, njegovi tribuni protiv Evropske unije koji se zalažu za izlazak Italije iz evrozone, Alberto Banjai i Klaudio Borghi, nisu mogli ni da privire ministarstvima ekonomije ili finansija, evropskih ili spoljnih poslova, i pored toga što je Liga insistirala da dobije te resore.\nTo nije bilo sve, Pokret pet zvezda i Liga su morali da prihvate objedninjavanje, do tada razdvojenih ministarstava, ekonomije i finansija, kao i imenovanje Đovanija Trije na čelo novog resora. Profesora Triju je lično predložio predsednik republike Serđo Matarela jer je on bio garant da Italija neće voditi avanturističku ekonomsku i finansijsku politiku ugrožavajući evro i podrivajući evrozonu.\nDrugim rečima, ekonomija i finansije su bile potpuno van dometa dve vladajuće stranke. Evropska unija, Evropska centralna banka, Konfindustrija i najveći kreditori Italije nisu imali poverenje u parlmentarnu većinu Grilovih i Salvinijevih poslanika, kao ni u njihova rešenja za najsenzibilnije ministarstvo za EU. Italija je prevelika zemlja da bi se dozvolili rizici koji mogu da proizvedu nesagledive posledice za celu EU, a nedovoljno jaka da bi mogla da ignoriše stav svojih ključnih partnera.\nS obzirom na to da nijedna zemlja na svetu nema tako ozbiljnog političara i državnika kao što je Mario Dragi, iluzorno je pozivati se na primer aktuelne vlade Italije, jer je on u potpunosti sui generis. Kamo sreće da na crnogorksoj političkoj pozornici imamo osobu koja ima trećinu kvaliteta, znanja, iskustva, integriteta, sposobnosti i ozbiljnost Marija Dragija.\nŠta možemo da zaključimo iz austrijskog i italijanskog iskustva, država koje su mnogo jače i važnije od Crne Gore, a morale su da prilagode rezultate izjašnjavanja građana međunarodnim političkim okolnostima tokom sastavljanja vlade? Prvo da Podgorica ne može sebi da dozvoli luksuz da ima vladu koja neće imati međunarodni legitimitet i kredibilitet, bez obzira na raspored snaga u crnogorskoj skupštini.\nDruga pouka je da nije nužno da u vladi ne sede i pripadnici stranaka koje ne dele u potpunosti liberalno-demokratske i evropske svetonazore. Iz austrijskog i italijanskog primera se može zaključiti da u crnogorskoj vladi ne bi moglo da bude mesta, u ovom istorijskom trenutku, za Andriju Mandića, Milana Kneževića i Nebojšu Medojevića, ali ne bi bilo problema za Strahinju Bulajića, Predraga Bulatovića, Miluna Zogovića ili Branku Bošnjak.\nTreće naravučenije je da senzibilna ministarstva sile ne mogu da dobiju osobe koje dolaze iz DF-a jer bi u tom slučaju ti ministri i ta ministarstva bili izolovani na međunarodnoj sceni, a Crna Gore nije Srbija pa da ima ministre kao što su Aleksandar Vulin, Nenad Stefanović ili Nikola Selaković. Između ostalog i zato što u Podgorici više nema političke figure koja bi bila pandan Aleksandru Vučiću, budući da je Milo Đukanović, posle poraza DPS-a na parlamentarnim izborima, sveden u okvire ustavom i zakonom predviđenih ovlašćenja predsednika republike.\nDakle, prostora za kompromis oko rekonstrukcije vlade ima. Svaka strana ne bi morala čak da učini ni korak unazad već u stranu: tri lidera DF-a, Mandić, Knežević i Medojević, bi morali da se pomire sa činjenicom da su neprihvatljivi za evropske partnere i da je budućnost Crne Gore važnija od njihovih ega i personalnih ambicija, tim pre što u DF- u ima adekvatnih kadrova za ministarske pozicije; URA bi, kao najkredbilniji partner EU i NATO, trebalo da zadrži ministarstva sile i kontrolu nad službama, ali i da prihvati činjenicu da i druge političke formacije imaju pravo da preuzmu odgovornost u drugim sektorima.\nArgumentacija da su tri koalicije previše raznorodne da bi mogla da funkcioniše neka druga vlada osim ekspertske ne stoji. U tom kontekstu može da posluže holandski i nemački primer. To su dve zemlje koje su naviknute na višestranačke vlade, često i sa dijametralno različitim partnerima u izvršnoj vlasti. Tajna njihovog uspeha je u usaglašenom programu vlade koji su dužni svi da poštuju. Zato pregovori za stvaranje vladajućih koalicija u Nemačkoj i Holandiji traju mesecima, jer svaka reč, svaki zarez mora da se precizira i onda kada se dogovor postigne: pacta sunt servanda!


Buš:Zahvaljujući akcijama koje smo preduzeli, Al Kaida slabija nego što bi inače bila\nZvaničnici američkih obaveštajnih službi ukazuju da Al Kaida jača zahvaljujući podršci koju ima u zabačenim plemenskim oblastima zapadnog Pakistana. Predsednik Buš je na jučerašnjoj konferenciji za štampu rekao da ta teroristička grupa još uvek predstavlja pretnju ali da je slabija nego što je bila 2001. kada je izvršila napade u Njujorku i Vašingtonu.\nPrema oceni Nacionalnog centra za kontraterorizam, Al Kaida se oporavila uprkos činjenici što je proteklih šest godina meta američkih napada.\nU izveštaju naslovljenom ”Al Kaida bolje pozicionirana da napadne Zapad“ kaže se da je ta grupa znatno slabija u odnosu na period pre napada 11. septembra 2001. ali da je, zahvaljujući utočištu koje ima na zapadu Pakistana, jača nego proteklih par godina.\nAmerički zvaničici veruju da je jačanje Al Kaide rezultat prošlogodišnjeg dogovora pakistanskog predsednika Perveza Mušarafa sa plemenskim vodjama da povuče vojsku iz njihovih oblasti ukoliko oni obećaju da će sprečavati talibane i pripadnike Al Kaide da se obučavaju i šalju teroriste u susedni Afganistan.\nOdgovarajući na pitanje o novoj pretnji od Al Alkaide, predsednik Buš je odbacio novinske izveštaje da je ta grupa sada jača nego u periodu pre 2001.\n“ Zahvaljujući akcijama koje smo preduzeli, Al Kaida je danas slabija nego što bi inače bila. Ali, još uvek predstavja pretnju, još uvek je opasna. Stoga je važno da uspemo u Afganistanu i Iraku i na svim drugim mestima gde ih nadjemo“.\nOcena da se Al Kaida oporavlja dolazi od direktora Nacionalne bezbednosne službe Majkla Čertofa koji je izjavio da ima jak predosećaj da će tokom narednih nekoliko meseci Amerika biti izložena povećanoj opasnosti od terorističkog napada. Medjuitm, Bela kuća tvrdi da nema verodostojnih i konkretnih obaveštajnih podataka koji bi ukazali na neposrednu pretnju. Predsednik Buš je izjavio da će, ukoliko takvih informacija bude bilo, o tome obavestiti narod.


U Državnom data centru podatke čuvaju IBM i "Huavej"\nU Državnom data centru podatke čuvaju IBM i „Huavej“\nTanjug 5. marta 2022. 09:11\nBEOGRAD – Centar za četvrtu industrijsku revoluciju koji je Vlada Srbije osnovala zajedno sa Svetskim ekonomskih forumom u Davosu baviće se razvojem veštačke inteligencije i u njegov rad već je uključeno 20 domaćih institucija, izjavio je direktor Kancelarije za informatičke tehnologije (IT) i elektronsku upravu Mihailo Jovanović.\nOn je u intervjuu za Politiku rekao da je reč o Elektrotehničkom, Mašinskom, Matematičkom i Fakultetu organizacionih nauka u Beogradu, Pritodno-matematičkom fakultetu tehničkih nauka iz Novog Sada, zatim Elektronskom i Prirodno-matematičkom fakultetu u Nišu.\n„Korisnici veštačke inteligencije su, takođe, naučnotehnološki parkovi u Beogradu, Nišu, Novom Sadu i Čačku. Među korisniciam su Institut „Mihajlo Pupin“ i Institut za genetiku i molekularno inženjerstvo koji je dobio uređaj za sekvencioniranje genoma“, rekao je Jovanović.\nPrecizirao je da je za takav rad neophodan superkompjuter koji postoji u Državnom data centru u Kragujevcu, jer on jedini može da obradi tako veliku količinu podataka neohodnih za sekvecnionisanje genoma, što se koristi u savremenoj medicini.\n„Na osnovu analize genoma svet pokušava da prepozna koji je to lek koji treba da se da pacijentu, a ne da se daje napamet, bilo da je reč o vakcinama ili lekovima za rak“, rekao je Jovanović.\nOn je rekao da je Sporazum koji je nedavno potpisao sa kompanijom G-42 iz Ujedinjenih Arapskih Emirata, koja se bavi klaudom, poziv toj kompaniji da sarađuje sa našim data centrom i prenese znanje.\n„Oni su daleko otišli u čuvanju i obradi podataka na jednom mestu. Ceo državni i privatni sektor Emirata čuva podatke u njihovom Data centru. Kada imate podatke na jednom mestu, brži je razvoj“, rekao je Jovanović.\nOn je dodao da je više od 50 državnih institucija Srbije čuva svoje podatke u Državnom data centru u Kragujevcu, ali i velike strane tehnološke kompanije.\n„Vlada je osnovala društvo sa ograničenom odgovornošću koje se zove ‘Data klaud tehnolodži’ i radi komercijalne poslove. I ona je potpisala ugovore sa američkim IBM-om i kineskim ‘Huavejom’, tako da i te velike kompanije čuvaju svoje podatke u Kragujevcu. Veliko je interesovanje i pregovori su u toku sa jednom poznatom američkom kpompanijom i nadam se da da će biti potpisan komercijalni ugovor“, izjavio je Jovanović.


Hakeri optužuju Putinovu mladež da novcem kupuje kontrolu Interneta\nPokret mladih pristalica ruskog premijera Vladimira Putina “Naši” ne preza od prljavih poteza da bi kupio kontrolu nad ruskim Internetom - ima svoju mrežu zlonamernih komentatora (takozvanih “trolova”), novcem plaća pozitivne izveštaje, komentare i blogove o Putinu i planski diskredituje opozicione aktiviste i medije. To, na osnovu privatnih mejlova u koje je provalila, tvrdi grupa hakera koja sebe naziva “Ruski ogranak Anonimusa”.\nPokret mladih pristalica Putina “Naši” je sve prisutniji u ruskoj javnosti\n“Ruski ogranak Anonimusa” je, kako prenosi britanski "Gardijan", pročitao na stotine mejlova koje su slali i primali Vasilij Jakamenko, prvi lider grupacije "Naši", koji je u međuvremenu avanzovao na čelo državne Savezne agencije za omladinu, njegova portparolka Kristina Potupčik i drugi aktivisti pokreta.\nPotupčikova je odbila da potvrdi ili demantuje verodostojnost spomenutih mejlova, ali je priznala da su hakeri upali u njenu elektronsku poštu i izjavila da “ne želi da komentariše nelegalne aktivnosti”.\nMejlovi koji su razmenjivani između novembra 2010. i decembra 2011. potvrđuju stare sumnje kritičara da pokret "Naši", potpomognut novcem Kremlja, ne bira sredstva u napadu na ideološke protivnike i da naručuje plaćene izveštaje koji bi trebalo da "potvrde" da je Putinova popularnost "bez premca".\nZadatak broj 1: Kako ulepšati Putina na Internetu\nPutin u posesti letnjem kampu koji organizuju "Naši"\n"Naši" su se koncentrisali na poboljšanje Putinovog imidža na Internetu, za koji se u Rusiji veruje da njime, za razliku od televizije, dominira opozicija. Nekoliko mejlova čak sadrže cenu blogova i komentara koji se pišu u prilog Putinu, dok je plaćano i po 15.000 evra da bi se organizovalo slanje na stotine kritičkih komentara na članke protiv Putina.\nJedan mejl, koji je Potupčikova primila 23. juna 2011, nagoveštava da je pokret planirao da potroši više od 10 miliona rubalja na seriju članaka o svojim letnjim kampovima u dva popularna ruska tabloida, "Moskovskijem kosmomolecu" i "Nazavisimajoj gazeti". Urednik "Nezavisimaje" Arkadi Kaničev je demantovao da su njegovi novinari za novac pisali članke o kampovima.\n"Naši" su manipulisali i rejtingom na Jutjubu, tražeći od svojih plaćenih aktivista da "dislajkuju" sve antirežimske video snimke, a naročitu pažnju su posvetili sabotiranju blogera Navalnog, čiji antikorupcionaški blog i nalog na Tviteru motivišu opoziciju.\nNajbolji tableti za posao\nTržište tablet uređaja postaje sve veće. Neki od njih su namenjeni poslovnim korisnicima, a mi smo izdvojili najbolje koji se mogu naći kod nas.\nPametan i povoljan Telenor One Touch\nTelenor One Touch, najpovoljniji android u ponudi od samo 1990 dinara uz „Prenesi i surfuj 500“ pakete, korisnici mogu kupiti u svim Telenorovim prodavnicama.


Pao tiket za 500.000 funti\nFudbalski Tipovi > Fudbal Vesti > Pao tiket za 500.00…\nPao tiket za 500.000 funti, oborio ga sudija\nNeimenovani kladioničar se, verovatno, još uvek oporavlja od doživljenog šoka. A pravo je čudo da je živ, kada se ima u vidu šta je sve pogodio na svom tiketu, i kako mu je arbitar taj tiket “oborio”.\nŽeleći da pomogne svojoj ekipi da izbegne poraz, golman Totenhema Bred Fridel otišao je pred protivnički gol, ali je Lids osvojio loptu i krenuo u napad – ka praznoj mreži.\nRodolf Ostin je imao skoro otvoren put ka golu, pogodak se činio neminovnim – ali je sudija baš tada odsvirao kraj.\nTako je sprečio nesrećnog kladioničara da postane bogatiji za tačno 506.562 funte, odnosno 591.606 evra, jer je ostalo 2:1, a ne 3:1 koliko mu je trebalo.


Kriza prodrmala i Kanađane: Svaka treća porodica neće moći da pokrije hipoteku - Biznis Telegraf.rs\n15/05/20 | 08:08\nKriza prodrmala i Kanađane: Svaka treća porodica neće moći da pokrije hipoteku\nHitne mere vlade za rešavanje ekonomskog uticaja pandemije Covid-19 pokazuju ohrabrujuće znake, ali je budućnost kanadske ekonomije još neizvesna, kaže zamenica guvernera Kanade, Kerolin Vilkins\nCentralna banka Kanade zabrinuta je da bi se broj ljudi koji kasne sa plaćanjem hipoteka na kuće mogao udvostručiti.\n- Hitne mere vlade za rešavanje ekonomskog uticaja pandemije Covid-19 pokazuju ohrabrujuće znake, ali je budućnost kanadske ekonomije još neizvesna - izjavila je zamenica guvernera Kanade, Kerolin Vilkins.\nKanadska centralna banka provela je poslednja dva meseca donoseći niz odluka kako bi olakšala protok kredita, uključujući i smanjivanje kamatnih stopa.\nIzveštaj kaže da su ove mere pomogle likvidnosti i olakšale pristup kratkoročnim kreditima za kompanije i domaćinstva. Jedan od problema, smatra zamenica guvernera, biće broj ljudi koji imaju problem da plate svoje hipoteke na kuće.\nBanka je saopštila da se, ako se ne primeni jos mera kao odgovor na neviđeni ekonomski uticaj virusa korona, stopa zaostalih kredita može povećati na 2,1 procenat svih kredita do kraja ove godine.\nTo znači da će svaki 50. vlasnik kuće kasniti sa uplatom najmanje tri meseca - što je gotovo 10 puta više od broja koji je bio pre ove krize.\nKako sada stoje stvari, banka kaže da će, prema trenutnom najgorem scenariju, zaostala stopa hipoteke porasti na oko 0,8 procenata. Trenutno, stopa zaostalih zajmova iznosi nešto više od 0,2 odsto. Ako stopa dostigne 0,8 odsto, bila bi otprilike dvostruko veća od stope tokom finansijske krize 2009. godine.\nCentralna banka navodi da jedno od pet domaćinstava u Kanadi trenutno nema dovoljno novca da pokrije troškove u naredna dva meseca, a skoro jedna trećina nema dovoljno za pokrivanje troškova u naredna četiri meseca.\nUprkos programima finansijske podrške, poput subvencija za plate koje sprovodi savezna vlada, "neka domaćinstva će verovatno kasniti u svojim isplatama", saopštila je banka.\nVideo: Telegraf anketa: Da li biste podigli kredit za opremanje stana!\nKanadski avio-giganti beleže enormne gubitke: Bore se da sačuvaju radna mesta i traže infuziju keša\nKanada zvanično u recesiji: Izgubljeno je više od milion radnih mesta\nMarinina priča iz Kanade: Država plaća prinudni odmor, a procvetao im jedan "esencijalni biznis"


Posrednika EU u dijalogu Kosova i Srbije odrediće Nemačka? - Gorapress.net\nKako objašnjavaju nemački izvori, time bi se "amortizovao" proces koji je do sada vodila odlazeća šefica EU diplomatije Federica Mogherini, a koji je, kako kažu u Berlinu, "neizbežno vodio ka 'razmeni teritorija'".\nIsti izvori najavljuju da, u formalnom smislu, ostaje na budućem visokom predstavniku Josep Borrell da se izjasni da li će se lično baviti dijalogom ili, što se smatra verovatnijim scenarijom, da će on ovo pitanje delegirati specijalnom predstavniku.\n"Josep Borrell zajedno sa komesarima Evropske komisije, mora da smisli kako nameravaju da pristupe dijalogu između Prištine i Beograda. Ako Borrell to preuzme, što je sasvim moguće, to znači obimna vremenska ulaganja. On je veoma kompetentan za to, ali on treba da razmisli i o obimu ovog posla", izneo nam je procene jedan zvaničnik EU koji nije želeo da bude imenovan.\nRazgovori dve strane, koji su se u okviru Briselskog sporazuma koji sadrži osnovne principe normalizacije odnosa, praktično od njegovog potpisivanja 2013. godine, blokirani su od novembra prošle godine. Tada je Vlada Kosova kao odgovor na poteze Srbije kojima blokira prijem Kosova u međunarodne organizacije, donela odluku o uvođenju takse od 100 odsto na proizvode koji se iz Srbije uvoze na Kosovo.


Boaći ima drugog trenera, Kapelo napustio Kinu\nNaslovna / Fudbal / Svet / Boaći ima drugog trenera, Kapelo napustio Kinu\nPromena na kormilu Đangsu Saninga\n2018-03-28 16:45 > 16:45\nItalijanski trener Fabio Kapelo nije više šef stručnog štaba Đangsu Saninga, saopštio je danas kineski klub. Ovaj 71-godišnji trener je u junu prošle godine potpisao 18-mesečni ugovor s klubom iz Nanđinga, ali ipak ostao samo devet meseci.\n„Zmajevi“ bez kapitena dolaze na Banjicu\nBivši trener Milana, Real Madrida, Juventusa, ali i nekadašnji selektor Engleske napustio je Đangsu posle samo tri utakmice u novoj sezoni prvenstva Kine, u kojem je njegov dosadašnji klub ostvario jednu pobedu i dva poraza.\n- Posle prijateljskih pregovora između dve strane odlučeno je da Kapelo više ne bude trener Đangsu Saninga - navodi se u saopštenju kluba.\nKineski mediji navode da je Rumun Kosmin Olaroiu, koji je tokom karijere uglavnom trenirao ekipe s Bliskog istoka, preuzeo ekipu. Vredi istaći da pre mesec dana ovu ekipu pojačao doskorašnji napadač Crvene zvezde Ričmond Boaći.\nMuriljo ponovo aktuelan, Zvezdi problem obeštećenje?\nRoberto Karlos svojom izjavom iznenadio sve\nHakeri prevarili Lacio\nPrethodna Šta sve rade Klajvertovi sinovi - interesantno\nPotvrđeno, Manćini i Zenit se sutra sporazumno rastaju\nTakva dominacija se ne pamti, Juventus uzeo Kup Italije, za vikend stiže i skudeto\n„Skaj“ objavio: Manćini novi selektor Italije!


Završen sastanak Vučića i Šredera\nZavršen sastanak Vučića i Šredera\nPrvi potpredsednik Vlade Aleksandar Vučić razgovarao je danas s bivšim kancelarom Savezne Republike Nemačke Gerhardom Šrederom.\nVučić i Šreder oko 12.30 započeli su razgovore, kako je najavljeno, o produbljivanju saradnje i unapređenju odnosa između dve zemlje, a sastanak se održavao u prostorijama Udruženja „Forum Srbija Nemačka“. Nakon završetka sastankau toku je prijem kojem prisustvuju predstavnici privrede Srbije i Nemačke.\nPosle sastanka, Vučić i Šreder će u svojstvu počasnog člana i počasnog gosta, prisustvovati svečanom otvaranju Udruženja „Forum Srbija Nemačka“, u prostorijama Legata Rodoljuba Čolakovića.\nKako je ranije najavljeno iz Foruma, novoosnovano udruženje biće fokusirano na perspektive ekonomske i političke saradnje između dve države.\nŠreder je trenutno predsedavajući odbora deoničara firme Nord Stream AG, koja je vlasnik Severnog toka. Od 2006. godine aktivan je u Rotšild grupi, u svojstvu savetnika za poslovanje u Istočnoj Evropi, Rusiji, Kini, Turskoj.\nNedavno je otvoreno upozorio na opasnosti koje vrebaju u slučaju izolacije ruskog predsednika Vladimira Putina zbog krize u Ukrajini.\nSvoj stav prema Rusiji i krimskoj krizi Šreder je povezao i sa bombardovanjem SRJ 1999. godine: „Poslali smo naše avione u Srbiju i zajedno sa NATO bacali bombe na suverenu zemlju, bez rezolucije Saveta bezbednosti UN. Zato sam oprezan kad je reč o upiranju prsta u bilo koga“.\nŠreder je bio nemački kancelar od 1998. do 2005. godine.


Beta 13. aprila 2018. 22:40\nDirektor ruskog Centra za pomirenje zaraćenih strana u Siriji Jurij Jevtušenko rekao je danas da „prema rezultatima ispitivanja svedoka, proučavanja uzoraka i istrage lokacija koje su sproveli ruski stručnjaci i medicinsko osoblje u Dumi, gde je hemijsko oružje navodno korišćeno, nema tragova upotrebe otrovnih supstanci“.\nJevtušenko je naveo da će ruska vojska osigurati bezbednost istražitelja medjunarodne Organizacije za zabranu hemijskog oružja koja treba da utvrdi da li je u Dumi korišćeno hemijsko oružje.\nSpasioci i sirijski opozicioni aktivisti naveli su da je prošle subote u hemijskom napadu snaga sirijske vlade ubijeno više od 40 ljudi u Dumi, što je dovelo do gnevnih reakcija medjunarodne zajednice, a Vašington i neke zapadne zemlje saopštile su da razmatraju vojnu intervenciju. Moskva je upozorila Zapad da ne izvodi napad na Siriju i da će na eventualnu vojnu intervenciju odgovoriti.\nAmbasador Rusije pri UN Vasilij Nebenzja izjavio je danas da se čini da su SAD usvojile politiku za „pokretanje vojnog scenarija protiv Sirije“ i dodao da Moskva nastavlja s posmatranjem „opasnih“ vojnih priprema.\nNebenzja je na hitnom sastanku Saveta bezbednosti UN rekao da se „ratoborna retorika povećava na svim nivoima, uključujući najviši nivo“.\nNaveo je da takav razvoj dogadjaja „ne može da se toleriše“ i da ima „puno ozbiljnih posledica po globalnu bezbednost“, naročito kad je reč o ruskim vojnicima u Siriji.\nAmbasadorka SAD pri Ujedinjenim nacijama Niki Hejli izjavila je danas da američki predsednik Donald Tramp ne dozvoljava nikom da ga požuruje u donošenju odluke o mogućoj vojnoj intervenciji protiv Sirije.\n„Ako žurite s donošenjem takvih odluka, napravite grešku. Želimo da budemo sigurni da imamo sve informacije, ako nešto uradimo, da znamo šta će se desiti, kako će se desiti i da li će povrediti nekoga“, rekla je Hejli novinarima u Njujorku.


Naša Anica u Savetu za mlade Vlade Republike Srbije – Okular\nNaša Anica u Savetu za mlade Vlade Republike Srbije\nAnica Stamenković, mlada aktivistkinja Okulara iz Ćićevca, omladinska radnica i političarka, postala je jedna od predstavnica mladih u Savetu za mlade Vlade Republike Srbije. Na konkursu, koji je raspisala Krovna organizacija mladih Srbije, Anica je uspela da bude jedna od petnaest izabranih mladih osoba sa teritorije cele Republike Srbije.\nKrovna organizacija mladih Srbije (KOMS) predstavlja savez 109 udruženja mladih i za mlade i predstavlja najviše nezavisno predstavničko telo mladih u Srbiji. KOMS zagovara unapređenje položaja mladih.\nAnica je pronašla sebe u omladinskoj politici i javnom zagovaranju: kroz proces “Odlučionica”, uz još dva lokalna koordinatora, potegla je inicijativu o osnivanju lokalnog Saveta za mlade, polaznica je četvrte generacije Akademije omladinske politike, učesnica na predstojećem dijalogu sa premijerkom.\nSmatra da je potrebno da država, ali i svi subjekti omladinske politike, sarađuju, da zajedničkom snagom učine Srbiju povoljnijim mestom za mlade. Kao savetodavno telo Vlade, Savet obezbeđuje da se glas mladih čuje i uvaži, tako da mladi učestvuju u izradi, sprovođenju i praćenju realizacije javnih politika, na ravnopravnoj osnovi, pod istim uslovima i sa jednakom moći odlučivanja kao predstavnici institucija.\n“Volela bih da promenim položaj mladih u našoj državi. Smatram da nas kao mlade ne cene dovoljno i da nismo ozbiljno shvaćeni. Volela bih da pomognem da se glas mladih čuje, kao i njihove želje i potrebe. Veoma sam srećna što sam predstavnica mladih u Savetu za mlade Vlade Republike Srbije. Velika mi je čast što me je KOMS prepoznao kao aktivnu mladu osobu i pružio mi ovakvu priliku. Potrudiću se da unapredim sebe i svoje veštine kroz ovaj mandat, ali i da uz ostale vredne i aktivne mlade predstavnike unapredim omladinsku politiku i naš status u državi” rekla je Anica.


Na dnevnom redu je i Nacrt memoranduma o razumijevanju o saradnji u oblasti medija između Ministarstva komunikacija i transporta BiH i Kancelarije za informisanje Državnog savjeta Kine.\nNa sjednici bi trebalo da bude razmotren Prijedlog odluke o odobravanju nabavke, načinu nabavke i maksimalnom iznosu sredstava za kupovinu poslovnog prostora za potrebe Direkcije za civilno vazduhoplovstvo BiH u Banjaluci, saopšteno je iz Savjeta ministara.\nPred ministrima bi trebalo da se nađe Prijedlog odluke o utvrđivanju opravdanih razloga humanitarne prirode za produženje privremenog boravka državljanima Sirije, koji je sačinilo Ministarstvo bezbjednosti BiH, te Prijedlog odluke o utvrđivanju minimuma procesa rada u Radio-televiziji BiH za vrijeme trajanja štrajka, koji je sačinilo Ministarstvo kuminikacija i transporta BiH.\nIz Savjeta ministara BiH najavljeno je da bi ministri trebalo da razmotre i Nacrt protokola o izmjenama i dopunama Protokola između Savjeta ministara i Saudijske Arabije o međusobnoj zamjeni nekretnina – zemljišta za izgradnju diplomatskih predstavništava u Sarajevu i Rijadu.\nSjednica će biti održana u zgradi institucija BiH u 12.00 časova. Srna\nTagovi: budzet bihizvrsenjejanuar-septembarsavjet ministara bihvazno


"Optika" prodata dvočlanom konzorcijumu koga predvodi Veterinarski zavod Zemun\nPreduzeće "Optika" iz Beograda prodato je 5. juna za 7,6 mil EUR dvočlanom konzorcijumu koji predvodi Veterinarski zavod iz Zemuna, saopštila je Agencija za privatizaciju.\nUgovor o prodaji 59,86% kapitala preduzeća sa kupcem su potpisale Agencija za privatizaciju i Akcijski fond i tim ugovorom predviđen je investicioni program od 898.500 EUR.\nU konzorcijumu sa Veterinarskim zavodom je i firma "Beta ITH PBB" iz Beograda.\nTender za prodaju 59,9% akcija preduzeća za izradu i promet optičke robe "Optika" objavljen je 28. septembra prošle godine.\nNa prodaju je ponuđeno 50% akcija koje su u vlasništvu Akcijskog fonda i 10% akcija u vlasništvu Fonda za penzijsko-invalidsko osiguranje, što je ukupno 34.073 akcije "Optike".\n"Siemens" najavio greenfield investicije u Srbiji - fabrika do 2010.\nUpravni odbor sprskog ogranaka multinacionalne kompanije "Siemens" podržao je plan daljih investicija u našoj zemlji, među kojim je i jedna greenfield investicija.\nKako za Politiku najavljuje Tihomir Rajlić, generalni direktor "Siemens Beogard", to će biti fabrika za proizvodnju industrijskih komponenti za energetiku i sa radom bi trebalo da krene 2010. godine.\n- Razvoj energetskog sektora u Srbiji ima izuzetne potencijale. To je velika prilika za našu kompaniju i u budućoj fabrici nameravamo da sa domaćom radnom snagom povećamo tržišno učešće u Srbiji – kaže Rajlić.\nVrednost "Siemens" poslova u našoj zemlji iznosdi oko 70 mil EUR. Prema rečima Rajlića, taj rezultat trebalo bi da bude veći. Takav stav on ilustruje podatkom da "Siemens", na primer, u Sloveniji, koja je znatno manja od Srbije, beleži obrt od 140 mil EUR, a u Hrvatskoj čak 250 mil EUR.\n- Kada govorimo o razvoju "Siemensa" u Srbiji, tu nije reč samo o nastupu na ovdašnjem tržištu. Srbija je geografski centar ovog dela Evrope i moguć je nastup u regionu.\n"Siemens" veliku poslovnu priliku vidi u predstojećoj Univerzijadi u Beogradu. Osim sportskog, to će biti i veliki logistički izazov, koji bi trebalo da obezbedi siguran transport, bezbednost, pa i prehranu više hiljada spostrista i ostalih gostiju.


Srednjovijekovni repertoar u izvedbi ''Vizantike'' pred bijeljinskom publikom (video) :: Dešavanja u Bijeljini ::\n26. novembar 2020. / 10:54\nSrednjovijekovni repertoar u izvedbi ''Vizantike'' pred bijeljinskom publikom (video)\nAnsambl ''Vizantika'' Beograd, 26. Višnjićevi dani, Bijeljina\nU okviru 26. Višnjićevih dana, građani Bijeljine imali su priliku da u Eparhijskom kulturnom centru u Bijeljini uživaju u zvukovima rane muzike koju izvodi ansambl „Vizantika“ iz Beograda.\nPeriod muzike koju predstavljaju je srednji vijek, renesansa i barok i to je uglavnom muzika sa prostora zapadne Evrope.\nUmjetnički rukovodilac Ansambla Jelena Teofilović, prije nastupa je izjavila da joj je čast što nastupaju baš u Eparhijskom kulturnom centru i da su srećni što će po prvi put svoju muziku pokoniti bijeljincima.\n„Srednjovjekovni repertoar su uglavnom kompozicije anonimnih autora, ali se trudimo da izvodimo i nekolicinu pjesama sa naših područja koje su zapisale starije kolege, a izvodili ih umjetnici kao što su Vera Zloković i Zorka Vasiljević. Pjesme viteštva, junaštva, pjesme koje slave ljubav, dobrotu i plemenitost“, rekla je ovom prilikom Teofilovićeva.\nAnsambl čini deset članova koji osim volakne interpretacije, promovišu i stare instrumente kao što su lauta i zurla.\nPredstavnik SPKD „Prosvjeta“ iz Bijeljine, Ognjen Vujičić, naveo je da „Prosvjeta“ na ovaj način želi da održi veze s tradicijom, ali i da bijeljincima pruži mogućnost da čuju muziku kakvu do sada nisu imali priliku da čuju.


Tanjug 26. januara 2021. 08:56\nMOSKVA – Avijacija u sastavu ruske Pacifičke flote izvela je danas manevre protivpodmorničkim avionima tipa TU-142M3 iznad Beringovog i Čukotskog mora, saopšteno je iz službe za odnose s javnošću Istočne vojne oblasti.\n„Danas, 26. januara dva protivpodmornička aviona tipa TU-142 iz sastava mornaričke avijacije Pacifičke flote (Rusije) izvela su redovnu misiju iznad Beringovog i Čukotskog mora. Misija je trajala više od 11 časova, tokom kojih su letelice prevalile put od preko 8.000 kilometara“, navodi se u saopštenju, prenosi TAS.\nU međuvremenu, Združena komanda vazdušno-kosmičke odbrane SAD i Kanade (NORD) saopštila je da su dva ruska lovca TU-142 ušla u zonu protivvazdušne odbrane Aljaske, prenosi portal Sputnjik.\nKako su ranije saopštili u Ministarstvu odbrane Rusije, posade protivpodmorničkih aviona TU-142 Pacifičke flote nastavljaju praksu dugih letova u važnim područjima Atlantskog i Severnog Ledenog okeana.\nSvi letovi su u strogom skladu sa međunarodnim pravilima i sporazumima o korišćenju vazdušnog prostora, bez narušavanja granica drugih država, navodi se u saopštenju.


28 migranata se udavilo u Grčkoj\nIzbeglice privaju prema grčkom ostrvu Lesbos pošto se prevrnuo njihov brod. 13. septembar, 2015.\nGrčke vlasti su saopštile da se bar 28 migranata udavilo kada se njihov brod prevrnuo nadomak obala Grčke.\nVeliki broj njih je spašen u blizini ostrva Farmakonisi u jugoistočnom Egejskom moru, dok azilanti s mukom nastoje da se domognu Evrope. Gotovo 3.000 ljudi je preminulo u pokušaju da predju Sredozemno more ove godine, saopštila je medjunarodna organizacija za migrante.\nU medjuvremenu, austrijska policija navodi da je danas spasila 42 osobe za koje se veruje da su migranti koji su se sakrili u kamionu hladnjači za transport cveća na autoputu u blizini granice sa Nemačkom.\nTakodje prema navodima policije, uhapšena su dvojica Iračana za koje se podozreva da su krijumčari ljudi. Vlasti su u stanju visoke pripravnosti pošto su prošlog meseca u jednom kamionu na autoputu u Austriji pronadjeni posmrtni ostaci 71 migranta.\nSamo 2015. godine preko 430.000 migranata, uključujući izbeglice iz Sirije i Iraka, prešli su Sredozemno more da bi stigli u Evropu.


Novi Sad finansira organsku proizvodnju s 2.000.000 dinara - Organska poljoprivreda\nGrad Novi Sad uputio je javni poziv za podnošenje prijava za učešće u projektu razvoja organske proizvodnje na teritoriji grada za 2017. godinu. U okviru projekta dodeljivaće se subvencije za nabavku sadnog i semenskog materijala dozvoljenog za upotrebu u organskoj proizvodnji, kontrolu i sertifikacij proizvodnje i druge investicije koje se odnose na ovu proizvodnju, poput navbavke opreme i alata, agrotekstila za zaštitu od niskih temperatura, mreža za senčenje, traka za navodnjavanje kap po kap, folija za malčiranje, folija za pokrivanje plastenika i slično.\nUkupna sredstva koja Novi Sad izdvaja za ovu namenu iznose 2.000.000,00 dinara.\nProjektom je predviđeno da se troškovi nabavke semenskog i sadnog materijala, kao i kontrole i sertifikacije subvencionišu 100 odsto, dok će iznos za nabavku opreme biti subvencionisan u iznosu od 50 odsto.\nPravo učešća na javnom pozivu imaju proizvođači s teritorije Novog Sada čije su parcele u punom organskom statusu ili se nalaze u periodu konverzije, kao i poljoprivredni proizvođači, organsizacije i institucije koji su zainteresovani da počnu organsku proizvodnju pod uslovom da se njihovo zemljište ili registrovano poljoprivredno gazdinstvo nalaze a teritoriji grada.\nRok za podnošenje prijava je 10. avgust 2017. godine do 15. 30 časova, a prijave se uz potrebnu dokumentaciju mogu predati na pisarnici u Gradskoj kući\nKompletan tekst poziva sa spiskom potrebne dokumentacije moze se pogledati ovde.\nDodatne informacije mogu se dobiti i opozivom na telefone broj 021/452 414 ili 6614 085.\nČet 27 Jul, 2017 09:54\nTagovi: novi sad finansira organsku proizvodnju


12. новембра 2019. Ludi svet\nUniverzitet „Radbaud“ u holandskom gradu Nijmegenu je, posle metoda suočavanja sa stresom kao što su joga ili druženje sa životinjama, studentima ponudio razmišljanje o prolaznosti života u sveže iskopanim rakama. Na univerzitetu je sličan projekat bio aktivan od 2009. do 2011. godine. Sada je za studente spremna određena površina zemljišta u bašti pored slušaonica, za sve koji žele da se opuste na ovaj bizaran način – ležanjem u rakama iskopanim u zemlji. Telefoni i knjige strogo su zabranjeni, dok studenti koji imaju problem sa ulaskom u raku, mogu da meditiraju na obližnjoj klupi. Na društvenim mrežama već su objavljeni snimci sa praktičnim primerima, na kojima se vidi da studenti meditiraju na prostirkama na kojima piše „Ostanite čudni“. Organizatori programa navode da studenti mogu iskoristiti iskopane rake za razmišljanje o smrtnosti, prolaznosti, prirodi života… Studenti kažu da je program izuzetno popularan, pa je veliki broj njih na dugoj listi čekanja.


Stigao je - Suma u Beogradu sa Partizanovim šalom oko vrata! - Sportske.net\nStigao je - Suma u Beogradu sa Partizanovim šalom oko vrata!\nMomak na čiji su transfer navijači Partizana čekali godinu i po dana konačno je sleteo u Beograd.\nKljajić: "Ako ovako nastavimo, ne piše se dobro nikome"Janković: "Najbitnije je da smo prošli"Počinje prodaja karata za OlimpijakosLŠ - Kolika je zarada Partizana od prolaska u treću rundu?Đukić: "Imena ne igraju fudbal"\nFudbalski klub Partizan u četvrtak će dobiti veliko pojačanje pošto je Sejduba Suma sleteo i Beograd i spreman je da stavi potpis na trogodišnji ugovor sa crno-belima.\nCrno-beli su tokom jučerašnjeg dana potvrdili da su sve formalnosti vezane za pregovore sa Slovanom završene i da ostaje da Suma prođe preglede i potpiše ugovor.\nReprezentativac Gvineje stigao je u Beograd nešto posle 14 časova, a na aerodromu "Nikola Tesla" sačekao ga je i sportski direktor Partizana Ivica Iliev koji je odavno želeo da ga dovede u Humsku.\nVelika želja Ivice Ilieva sada je ostvarena, a ostaje nada da će i navijači biti zadovoljni jer Sejduba Suma nosi veliko breme na svojim leđima kao najskuplje plaćeni stranac u istoriji srpskog fudbala.\nPartizan je za Sejdubu Sumu platio 1.600.000 evra ali će se uloženo sigurno isplatiti ukoliko crno-beli obezbede plasman u jedno od dva evropska takmičenja.\nSutra će u 13 časova početi zvanična promocija pred predstavnicima medija, a sta vremena kasnije Sejduba Suma će izači na teren stadiona u Humskoj i pred navijačima Partizana pokazati delić svojih kvaliteta.


Foto: Nezavisne novine/Viber grupa patrole, radari\nU MUP-u RS navode da je M. J. uhapšen zbog sumnje da je počinio krivično djelo zloupotreba službenog položaja ili ovlaštenja u vezi sa pomaganjem\nMilan Jašarević, vozač u Civilnoj zaštiti RS, uhapšen je jutros u okviru predmeta ”Korona ugovori” koji se vodi protiv nekadašnjeg direktora Instituta za javno zdravstvo RS Branislava Zeljkovića i više osoba.\nJašarevića su, po nalogu Republičkog javnog tužilaštva RS, uhapsili inspektori Uprave za organizovani i teški kriminalitet MUP RS koji su ga presreli u saobraćaju i lišili slobode, piše Dnevni avaz.\n– Jašarević je bio čovjek koji je, u prvim danima istrage, vozio Branislava Zeljkovića u Srbiju kada je za njim tragala policija i kada se smatralo da se nalazi u bjekstvu – rekao je izvor blizak istrazi.\nU MUP-u RS navode da je M. J. uhapšen zbog sumnje da je počinio krivično djelo zloupotreba službenog položaja ili ovlaštenja u vezi sa pomaganjem.\n– U toku su pretresi na više lokacija, a po završetku kriminalističke obrade, lice će biti predato Republičkom javnom tužilaštvu – navode u MUP RS.\nJašarević je ranije radio u Narodnoj skupštini Republike Srpske kao vozač tadašnjeg potpredsjednika Nenada Stevandića, nakon čega je prebačen u Republičku upravu civilne zaštite. Njegovo ime u javnosti se pominjalo i pre dvije godine kada je navodno slupao službeni Nissan X-trail.\n#nenad stevandić#Branislav Zeljković#milan jašarević\nBivši direktor Instituta za javno zdravstvo RS pušten iz pritvora\nBivši direktor Instituta za javno zdravstvo RS izlazi na slobodu\nŠta se do sada saznalo u istrazi protiv Branislava Zeljkovića i ostalih


Opra Vinfri: ’Nemam ja DNK da budem predsednik SAD’ - Ženska TV\nOd zenskatv 25/01/2018\n25/01/2018 49 pregleda\nAmerička televizijska voditeljka Opra Vinfri izjavila je da nije zainteresovana da se kandiduje na predsedničkim izborima, ističući da ’nema DNK’ da bude predsednik SAD.\nVinfrijeva je za američki magazin „InStyle“ rekla da je, posle govora na dodeli Zlatnog globusa početkom meseca, bila uveliko „viđena“ kao budući kandidat demokrata na izborima 2020. godine.\n– Uvek sam bila veoma sigurna u to šta mogu, a šta ne mogu da uradim – rekla je Vinfrijeva, ističući da predsednička kandidatura „nije nešto što je interesuje“, preneo je BBC.\nAmerički predsednik Donald Tramp je, pošto su mediji počeli da spekulišu kako bi Opra mogla da bude predsednički kandidat, rekao da misli da bi je pobedio na izborima, ali da ne veruje da bi poznata voditeljka učestvovala u toj trci.\nTramp je kazao da Opru dobro poznaje i da ne veruje da bi se kandidovala.\nCNN je početkom meseca objavio, pozivajući se na dva „bliska prijatelja“ Opre Vinfri da ona „aktivno razmišlja“ da se kandiduje na predsedničkim izborima u SAD 2020. godine.\nPosle dodele Zlatnog globusa, CNN je razgovarao s prijateljima voditeljke, koji su tražili da ostanu anonimni kako bi mogli da „otvoreno govore“.\nU međuvremenu, društvene mreže je preplavio snimak Trampovog gostovanja u emisiji CNN-a 1999. godine, kad je na pitanje voditelja Larija Kinga ko bi za njega bio potpredsednik SAD „iz snova“, Tramp odmah pomislio na – Opru Vinfri.\nGerhard Šreder se ženi peti put


Обележена годишњица Црвеног крста у ПожаревцуAnniversary of the Red Cross in Pozarevac\nObeležena godišnjica Crvenog krsta u PožarevcuAnniversary of the Red Cross in Pozarevac\nRođendan izvanredno aktivne humanitarne organizacije, Crvenog krsta, obeležen je i u Požarevcu. Pre skoro vek i po, Crveni krst Srbije osnovan je u Beogradu je na inicijativu dr Vladana Đorđevića, koji je učestvovao u međunarodnim humanitarnim organizacijama kao lekar specijalista. Prvi predsednik Crvenog krsta bio je mitropolit Mihajlo Jovanović. Neposredno nakon toga, osnovan je pododbor Crvenog krsta u Požarevcu, čiji je predsednik bio Čedomilj Popović, a potpredsednik Sava Jovanović. Između dva svetska rata aktivnost Crvenog krsta se odvijala u okviru Kraljevine Jugoslavije, predsednik Crvenog krsta u Požarevcu bio je apotekar Mihajlo Dušmanić, dok su članovi odbora bili Sava Mirković trgovac i Milan Branković prota. Posle drugog svetskog rata nastavlja se kontinuitet Crvenog krsta od vremena svog osnivanja, a prvi predsednik odbora je bio Božidar Tadić, advokat iz Požarevca, ujedno i prvi predsednik opštine Požarevac. U dvadesetom veku nastaju ratni sukobi i ponovo se iskazuje velika aktivnost Crvenog krsta Srbije.\nOsvrnuvši se na dosadašnji rad ove značajne organizacije, koja je spremna da u svakoj situaciji pomogne onima kojima je pomoć preko potrebna, kao i na sve ljude koji su od osnivanja do danas, svojom humanošću, dali veliki doprinos Crvenom krstu, sekretar Branislav Živulović je govorio i o aktivnostima koje ih očekuju u narednom periodu, pored onih redovnih. Crveni krst Požarevac je u prošlosti imao uvek izuzetne ljude na čelu organizacije. Taj trend je nastavljen do današnjih dana, tako da sada za predsednika ima Milutina Avramovića, uglednog radnika i takođe velikog humanistu. Pozdravljajući skup, istakao je da Crveni krst poslednjih godina izuzetno funkcioniše.\nZamenik sekretara Crvenog krsta Požarevac, Saša Obradović je podsetio da ova organizacija deset oblasti delovanja. Neke od njih su od krucijalnog značaja – obučavanje kadrova iz pružanja prve pomoći u okviru polaganja vozačkog ispita, za koji su dobili i zvaničnu licencu, a samo u 2013. godini osposobljeno je preko 700 kandidata. Druga značajna oblast je volonterizam, po čemu se bitno razlikuje od svetskih organizacija, jer na jednog zaposlenog radnika ima 75 volontera, dok je u svetu taj broj za trećinu manji. Obradović je dodao da se Crveni krst takođe bavi i prevencijom bolesti zavisnosti i gajenjem zdravih stilova života, tj. podizanje svesti stanovništa o zdravijem načinu života. Nezaobilazna i veoma važna delatnost požarevačkog Crvenog krsta je briga o starim licima. Uz podršku španskog i engleskog Crvenog krsta, 2001. pokrenut je program brige o starim licima, u okviru kojeg svakog ponedeljka i petka naši najstariji sugrađani mogu besplatno da prekontrolišu krvni pritisak i nivo šećera u krvi, kao i da dobiju savete u prostorijama Doma crvenog krsta Požarevac.\n-Program je nadograđen 2008. godine, kada smo putem konkursa dobili sredstva za pomoć u kući starim licima i osobama sa invaliditetom. Realizacija je počela 2009. godine, proširena su prava iz oblasti socijalne zaštite, tako da imamo 6 gerontodomaćica i 53 zadovoljna korisnika, kazao je Obradović.\nO sredstvima koja se izdvajaju za normalno funkcionisanje Crvenog krsta, govorio je gradonačelnik Miomir Ilić, koji je podsetio i na činjenicu da smo već četiri godine za redom proglašavani za najhumaniju sredinu u Srbiji u oblasti dobrovoljnog davalaštva krvi.\nOno po čemu se ova humanitarna organizacija može podičiti jeste kontinuiran rad narodne kuhinje. Imajući u vidu, da se u ovim kriznim vremenima u pojedinim gradovima u Srbiji, narodne kuhinje zatvaraju zbog loše finansijske situacije, Požarevac je sa te strane spokojan. Od redovnih 718 obroka koje dobijaju socijalno ugrožene porodice, ovih dana broj je povećan za još 150 obroka. Kako je i situacija u Gradskoj bolnici, vezana za išranu bolesnika, ovih dana postala jedan od vodećih problema u gradu, Crveni krst će, prema rečima sekretara Branislava Živulovića, dopremati hranu sve dok se ne iznađe neko drugo rešenje za pomenutu zdravstvenu ustanovu. Bitno je istaći veoma dobru saradnju na relaciji Centar za socijalni rađCrveni krst, gde je važan momenat briga o socijalno ugroženoj kategoriji, kako u gradu, tako i u seoskim sredinama. Od 1876. do danas veliki broj građana je učestvovalo u različitim aktivnostima, svako je dao doprinos na svoj način, dokazao da humanost nema cenu, kao i da uvek ima onih kojima je pomoć drugog lica i više nego potrebna.